bluuebunny/crossref_metadata_2025 huggingface dataset:
Ανοσοϊστοχημική μελέτη της έκφρασης των οιστρογονικών υποδοχέων στους όγκους των ωοθηκών με μονοκλωνικά αντισώματα (με την μέθοδο αβιντίνης-βιοτίνης)
Authors: Αδαμόπουλος Σπυρίδων
Published: January 2014

Μελετήσαμε με την ανοσοϊστοχημική μέθοδο της αβιντίνης-βιοτίνης και με μονοκλωνικά αντισώματα την έκφραση των οιστρογόνων υποδοχέων σε τομές παραφίνης από 71 νεοπλάσματα και 6 μη νεοπλασματικές κύστεις των ωοθηκών. Οι οιστρογονικοί υποδοχείς (ER) ανιχνεύθηκαν στο 35% των κυσταδενωμάτων, στο 67% των επιθηλιακών νεοπλασμάτων οριακής κακοήθειας και στο 66% των καρκινωμάτων, και το 67% των όγκων από γεννητικές δοκίδες-στρώμα, στο 29% των όγκων, ενώ δεν εντοπίστηκαν καθόλου στις κύστεις των ωοθηκών. Συμπεραίνεται ότι οι θετικοί για ER όγκοι των ωοθηκών, ιδιαίτερα τα ορώδη και αδιαφοροποίητα καρκινώματα που είναι τα πλουσιότερα σε ER, είναι υποψήφιοι για αντιοιστρογονική ενδοκρινική αντιμετώπιση, συμπληρωματική της χειρουργικής και της χημειοθεραπευτικής. Η μέθοδος μας ανιχνεύει με ακρίβεια τους ER σε τομές παραφίνης των ωοθηκικών όγκων και συνεπώς επιτρέπει την αναδρομική αξιολόγησή τους καθώς και την παράλληλη σύγκριση της ιστοπαθολογικής τους εικόνας με την έκφραση των ER τους.
Έλεγχος της λειτουργικής ικανότητας των αναπνευστικών μυών
Authors: Μανίκη Ευριδίκη
Published: January 2014

Η λειτουργική ικανότητα και η παρουσία καμάτου των αναπνευστικών μυών ελέγχθηκε με το δείκτη πιέσεως-χρόνου (PTdi) σε 36 ασθενείς με χρόνια αποφρακτική πνευμονοπάθεια και σε 9 φυσιολογικά άτομα. Ο δείκτης αυτός αποτελεί συνάρτηση των χρονικών φάσεων της αναπνοής (Ti/Ttot) και του πηλίκου Pdi/Pdimax. α. Οι υπερκαπνικοί από τους ασθενείς μας (PaCO₂ > 45cmH₂O) παρουσίαζαν ελαττωμένες στοματικές και διαδιαφραγματικές πιέσεις σε σχέση με τους νορμοκαπνικούς ασθενείς (PaCO₂ < 45cmH₂O), παρ' ότι δεν παρουσίαζαν σημαντική μεταβολή ως προς τους αναπνευστικούς όγκους και τις εκπνευστικές ροές. Ο κάματος του διαφράγματος με βάση το δείκτη PTdi ήταν πιο συχνός στους ασθενείς με υπερκαπνία (PTdi=0.27±0.42) σε σχέση με τους νορμοκαπνικούς ασθενείς μας (PTdi=0.14±0.10). β. Οι ασθενείς που παρουσίαζαν κάματο των αναπνευστικών μυών παρουσίαζαν ελαφρά ελαττωμένους τον FEV₁ και την FVC, σε σχέση με αυτούς που δεν είχαν κάματο. Οι μερικές πιέσεις των αερίων αίματος δεν διέφεραν σημαντικά. Αντίθετα, οι ασθενείς με κάματο των αναπνευστικών μυών παρουσίαζαν σημαντική ελάττωση των Pm και Pdimax, και αύξηση του λόγου Pdi/Pdimax. γ. Οι απλές δοκιμασίες της αναπνευστικής λειτουργίας, όπως οι αναπνευστικοί όγκοι, οι εκπνευστικές ροές, οι PaO₂ και PaCO₂, με τη μέθοδο της πολλαπλής εξαρτήσεως δεν ήταν σε θέση να διακρίνουν τους ασθενείς εκείνους που παρουσίαζαν κάματο των αναπνευστικών μυών. δ. Ίσως ο λόγος των ολικών πνευμονικών αντιστάσεων προς τη μέγιστη διαδιαφραγματική πίεση (RL/Pdimax) θα μπορούσε να προδικάσει κάματο των αναπνευστικών μυών. ε. Η πνευμονική υπερδιάταση είναι ουσιαστικός παράγοντας που προκαλεί έκπτωση της λειτουργίας των αναπνευστικών μυών. Αν αυτό ληφθεί υπ' όψη (Εικ. 17) σ' έναν σημαντικό αριθμό ασθενών με ΧΑΠ, η έκπτωση της Pm μπορεί να αποδοθεί στη δυσμενή θέση του διαφράγματος. στ. Οι χρονικές φάσεις της αναπνοής (TI/TTot) και η μέση εισπνευστική ροή (VT/TI) είναι παράγοντες που μπορούν να μεταβληθούν εύκολα (θέση ασθενή, επιστόμιο, καθετήρες) και να επηρεάσουν το δείκτη PTdi. Έτσι αυξημένο πηλίκο TI/TTot και ή αυξημένο VT/TI των ασθενών μας θα μπορούσε να ερμηνεύσει το γεγονός ότι σημαντικός αριθμός των ασθενών μας με φυσιολογικό PCO₂ βρέθηκαν στη ζώνη καμάτου. Από την παρατήρηση όμως της εικόνας 18 φαίνεται ότι κύριος παράγοντας, που καθορίζει την κατανομή των τιμών μας σε σχέση με τη ζώνη καμάτου, είναι οι μεταβολές της Pdi/Pdi max.
Αυτοάνοσες εκδηλώσεις και μονοκλωνική εξεργασία στη Β λεμφοκυτταρική νεοπλασία
Authors: Κατσίκης Παναγιώτης
Published: January 2014

Η μελέτη αυτή έγινε με σκοπό τη διερεύνηση της μονοκλωνικής ή ολιγοκλωνικής εξεργασίας και των αυτοάνοσων φαινομένων στα μη Hodgkin, λεμφώματα (ΜΗΛ). Μελετήθηκαν 25 ασθενείς με ΜΗΛ και ΧΛΛ διαφόρων σταδίων και βαθμών κακοήθειας. Στο 72% των ασθενών με ΜΗΛ και στο 31% των ασθενών με ΧΛΛ βρέθηκαν μονοκλωνικές ανοσοσφαιρίνες στον ορό τους. Η παρουσία της μονοκλωνικότητας στον ορό δεν συσχετίζεται με τα στάδιο της νόσου ή το βαθμό κακοήθειας. Οι μονοκλωνικές ανοσοσφαιρίνες δείχτηκε ότι συσχετίζονται με την κλινική πορεία της νόσου και πιθανά να αποτελούν χρήσιμο κλινικό δείκτη. Στα ΜΗΛ δεν βρέθηκε επίσης αυξημένο ποσοστό αυτοαντισωμάτων σε σύγκριση με ασθενείς με συμπαγείς όγκους και τους φυσιολογικούς μάρτυρες. Επίσης, στη μελέτη αυτή παρασκευάσθηκε πολυκλωνικός αντι-ιδιότυπος κατά μονοκλωνικαύ IgMK ρευματοειδούς παράγοντος που απομονώθηκε από του τύπου II κρυοσφαιρίνη ασθενούς με σύνδρομο Sjogren. Εξετάσθηκαν για την παρουσία του ιδιότυπου στον ορό, ασθενείς με ΜΗΛ, μακροσφαιριναιμία του Waldenstrom και διάφορα αυτοάνοσα νοσήματα. Δύο ασθενείς από τους έξη με μακροσφαιριναιμία ταυ Waldenstrom βρέθηκαν θετικοί για την παρουσία του ιδιοτύπου, ενώ οι ασθενείς με ΜΗΛ ήταν όλοι αρνητικοί. Από τους ασθενείς με σύνδρομο Sjogren 62.5% και ρευματοειδή αρθρίτιδα 27% βρέθηκαν θετικοί για τον ιδιότυπο, ενώ όλοι οι ασθενείς με συστηματικό ερυθηματώδη λύκο και οι φυσιολογικοί μάρτυρες ήταν αρνητικοί. Στο σύνδρομο Sjogren η παρουσία του ιδιότυπου συσχετιζόταν με την παρουσία και τη συστηματική μορφή της νόσου. Συμπερασματικά., Β-λεμφοκύτταρα που φέρουν ιδιότυπους διασταυρούμενης αντίδρασης πιθανά συμμετέχουν στη Β-λεμφοκυτταρική νεοπλασία.
Η ετερογένεια των γ-αλυσίδων σε περιπτώσεις με αυξημένη εμβρυϊκή αιμοσφαιρίνη
Authors: Γεωργίου Ιωάννης
Published: January 2014

Η εμβρυϊκή αιμοσφαιρίνη ασθενών Ελληνικής καταγωγής με ετερόζυγη ή ομόζυγη β-μεσογειακή αναιμία, ετερόζυγη δβ-μεσογειακή αναιμία, ετερόζυγη Hb Lepore, μικροδρεπανοκυτταρική αναιμία και φυσιολογικά νεογνά, προσδιορίστηκε ποσοτικά και αναλύθηκε με υγρή χρωματογραφία υψηλής πίεσης. Τα στοιχεία για τους τρεις τύπους των γ-αλυσίδων συγκρίθηκαν με τα στοιχεία προηγούμενων μελετών για ασθενείς μαύρης ή λευκής φυλής με τις ίδιες μορφές μεσογειακής αναιμίας. Το επίπεδο της ᴳγ-αλυσίδας σε Έλληνες ετεροζυγώτες β-μ.α. ήταν όμοιο με το παρατηρούμενο στους φυσιολογικούς ενήλικους με μια εξαίρεση γυναίκας 83 ετών. Το επίπεδο της ᴬγᵀ-αλυσίδας σε ᴬγᵀ ετεροζυγώτες παρουσίαζε μεγάλη ποικιλία ανάλογα με την in cis ή in trans προς το γονίδιο β-μ.α. παραγωγή της. Οι ομοζυγώτες β-μ.α. είχαν επίπεδα ᴳγ μεταξύ 30% και 70%: Δέκα τέσσερις από τους 35 ασθενείς ήταν θετικοί για ᴬγᵀ. Δέκα ήταν ᴬγᵀ ετεροζυγώτες και τέσσερις ήταν ομοζυγώτες. Στους ετεροζυγώτες δβ-μ.α. τα επίπεδα της ᴳγ-αλυσίδας ξεχώριζαν σε δύο κατηγορίες με τη νεογνική είτε την ενήλικη τιμή. Σε πέντε άτομα με ετεροζυγωτία της ᴬγᵀ in trans προς τη βλά8η της δβ-μ.α. δείχνει ότι το 80-90% των γ-αλυσίδων παράγονται από τα γονίδια in cis προς αυτή τη βλάβη. Η στατιστική ανάλυση απέδειξε ότι μεταξύ των μελών των τριών οικογενειών με ετερόζυγη δβ-μ.α., οι τιμές των γ-αλυσίδων είχαν στατιστικά ασήμαντη διαφορά. Η ᴳγ-αλυσίδα στους ετεροζυγώτες Hb Lepore είχε μόνο τις τιμές των ενηλίκων. Στους πάσχοντες από μικροδρεπανοκυτταρική αναιμία τα επίπεδα της ᴳγ ήταν είτε γύρω στο 40%, είτε πάνω από 60%. Σ' αυτή την κατηγορία σε σύνολο οκτώ ατόμων μόνο ένας ήταν φορέας ᴬγᵀ.
Συνεχείς επεκτάσεις μεθόδων Runge-Kutta για προβλήματα αρχικών τιμών
Authors: Τσίτουρας Χαράλαμπος
Published: January 2014

Στην διατριβή αυτή εξετάζονται μέθοδοι για την κατασκευή συνεχών λύσεων σε πρόβλημα αρχικών τιμών α΄ τάξης έπειτα από την διακριτή προσέγγισή της με μια μέθοδο Runge-Kutta. Οι μέθοδοι αυτές είναι δύο ειδών το scaling και η παρεμβολή. Η ίδια εργασία επεκτάθηκε για μεθόδους Runge-Kutta-Nystrom σε προβλήματα αρχικών τιμών 2ης τάξης.
Η σιελομετρία και ανίχνευση αντισωμάτων στο σίελο, ως διαγνωστικές παράμετροι στο σύνδρομο Sjogren
Authors: Σιούνα-Φατούρου Χαριτίνη
Published: January 2014

Τα σύνδρομα Sjogren είναι μια αυτοάνοση νόσος άγνωστης αιτιολογίας. Χαρακτηρίζεται από δυσλειτουργία των εξωκρινών αδένων, περιλαμβανομένων των σιελογόνων έχει ως αποτέλεσμα την ξηροστομία. To σS χαρακτηρίζεται από υπερδραστηριότητα του ανοσολογικού συστήματος που εκφράζεται με πληθώρα αυτοαντισωμάτων στον ορό του αίματος [αντισώματα κατά των RoCSSA) και LaCSSB) κυτταρικών αντιγόνων] και με διήθηση των εξωκρινών αδένων από ενεργοποιημένα λεμφοκύτταρα. Παρόλο που προγενέστερες μελέτες έχουν δείξει ότι αυτή η λεμφοκυτταρική διήθηση παράγει μεγάλα ποσά ανοσοσφαιρινών και ρευματοειδών παραγόντων, η παραγωγή των αντισωμάτων κατά των αντιγόνων Ro(SSA) και La(SSB) δεν έχει διευκρινιστεί. Για την εκτίμηση της ξηροστομίας στους ασθενείς με πρωτοπαθές σS χρησιμοποιείται ως επί το πλείστον η μέτρηση της διεγερμένης παρωτιδικής ροής και του χωρίς διέγερση ολικού σιέλου. Η διαγνωστική σπουδαιότητα αυτών των μεθόδων παραμένει αδιευκρίνιστη. Επιπρόσθετα, υπάρχει έντονη διαφοροποίηση μεταξύ των ερευνητών όσον αφορά το κατώτερο φυσιολογικά όριο της τιμής της σιελικής ροής. Σ' αυτή τη μελέτη θεωρήσαμε σκόπιμη την επανεκτίμηση της αξιοπιστίας των μεθόδων αυτών. Έγινε μέτρηση της διεγερμένης παρωτιδικής ροής και της ροής του ολικού σιέλου ηρεμίας σε 81 ασθενείς με πρωτοπαθές σS και 188 φυσιολογικούς εθελοντές της ίδιας ηλικίας και φύλου. Επιπλέον εξετάσαμε την παρουσία αντισωμάτων κατά των κυτταρικών αντιγόνων Ro(SSA) και La(SSB) σε ζεύγη ορού αίματος-σιέλου 42 ασθενών με πρωτοπαθές σS και 43 φυσιολογικών εθελοντών, προσπαθώντας έτσι να ερευνήσουμε την πηγή των αυτααντισωμάτων στο πρωτοπαθές σS και την διαγνωστική αξία τους στο σίελο. Αποδείχτηκε ότι περισσότερο από 50% οι τιμές της ροής των φυσιολογικών εθελοντών συμπίπτουν με τις τιμές του 95% των ασθενών με πρωτοπαθές σS. Αυτό το εύρημα δείχνει ότι η μέτρηση της ροής του σιέλου δεν είναι ειδική για την εκτίμηση της ξηροστομίας και κατά συνέπεια δεν αποτελεί αξιόπιστο διαγνωστικό κριτήριο για την κλινική αξιολόγηση ασθενών με σS. Ανιχνεύθηκαν στο σίελο αυτοαντισώματα στην πλειονότητα (92%) των ασθενών που είχαν επίσης αυτοαντισώματα στον ορό. Η αυξημένη συγκέντρωση της αλβουμίνης στο σίελο των ασθενών (αύξηση ταυ πηλίκου αλβουμίνης) υποδεικνύει ότι η διαφυγή ουσιών από το αίμα προς το σίελο λόγω της φλεγμονής των ούλων αναμφίβολα ευθύνεται για την παρουσία των αυτοαντισωμάτων στο σίελο ασθενών με πρωτοπαθές σS.
ΔΙΑΧΕΙΡΙΣΗ ΠΟΡΩΝ ΣΕ ΔΙΚΤΥΑ ΥΠΟΛΟΓΙΣΤΩΝ ΚΑΙ ΨΗΦΙΑΚΑ ΔΙΚΤΥΑ ΟΛΟΚΛΗΡΩΜΕΝΩΝ ΥΠΗΡΕΣΙΩΝ (ISDN)
Authors: Δρίγκας Αθανάσιος
Published: January 2014

ΣΤΗΝ ΠΑΡΟΥΣΑ ΔΙΑΤΡΙΒΗ ΓΙΝΕΤΑΙ ΜΕΛΕΤΗ ΤΟΥ ΠΡΟΒΛΗΜΑΤΟΣ ΔΙΑΧΕΙΡΙΣΗΣ ΔΙΑΘΕΣΙΜΩΝ ΠΟΡΩΝ (BUFFER ΚΑΙ BANDWIDTH) ΣΕ ΔΙΚΤΥΑ ΥΠΟΛΟΓΙΣΤΩΝ ΚΑΙ ΨΗΦΙΑΚΑ ΔΙΚΤΥΑ ΟΛΟΚΛΗΡΩΜΕΝΩΝ ΥΠΗΡΕΣΙΩΝ, (ISDN). Ο ΣΤΟΧΟΣ ΤΗΣ ΔΙΑΤΡΙΒΗΣ ΕΙΝΑΙ ΝΑ ΓΙΝΕΙ Η ΜΕΛΕΤΗ ΤΟΥ ΠΡΟΒΛΗΜΑΤΟΣ ΣΤΗΝ ΓΕΝΙΚΗ ΤΟΥ ΜΟΡΦΗ ΓΙΑ W ΚΛΑΣΕΙΣ ΧΡΗΣΤΩΝ 'Η ΠΑΚΕΤΩΝ (PACKETS) ΟΠΩΣ ΕΠΙΣΗΣ ΚΑΙ ΟΜΑΔΙΚΕΣ ΑΦΙΞΕΙΣ 'Η ΑΝΑΧΩΡΗΣΕΙΣ ΠΑΚΕΤΩΝ ΣΤΟ ΥΠΟ ΔΙΑΧΕΙΡΙΣΗ ΣΥΣΤΗΜΑ ΤΟΥ ΔΙΚΤΥΟΥ. ΔΙΝΟΝΤΑΙ ΑΝΑΛΥΤΙΚΕΣ ΛΥΣΕΙΣ ΣΤΗΝ ΜΕΛΕΤΗ ΤΟΥ ΠΡΟΗΓΟΥΜΕΝΟΥ ΠΡΟΒΛΗΜΑΤΟΣ ΚΑΙΠΡΟΤΕΙΝΕΤΑΙ ΜΙΑ ΑΠΛΗ ΜΕΘΟΔΟΣ ΠΡΟΣΔΙΟΡΙΣΜΟΥ ΜΙΑΣ ΠΟΛΙΤΙΚΗΣ ΔΙΑΧΕΙΡΙΣΗΣ ΓΕΝΙΚΗΣ ΜΟΡΦΗΣ ΜΕ ΤΑΥΤΟΧΡΟΝΗ ΕΠΙΛΟΓΗ ΤΩΝ ΚΑΤΑΛΛΗΛΩΝ ΠΡΟΤΕΡΑΙΟΤΗΤΩΝ ΣΤΟ ΔΙΚΤΥΟ.
ΜΕΛΕΤΗ ΤΟΥ ΦΑΙΝΟΜΕΝΟΥ ΤΗΣ ΔΙΑΒΡΟΧΗΣ ΣΕ ΑΝΤΙΔΡΩΝΤΑ ΣΥΣΤΗΜΑΤΑ ΤΟΥ ΤΥΠΟΥ: ΚΡΑΜΑΤΑ ΣΥΓΚΟΛΛΗΣΗΣ-ΚΕΡΑΜΙΚΑ ΥΛΙΚΑ
Authors: Κριτσάλης Πολύβιος
Published: January 2014

Η ΠΑΡΟΥΣΑ ΔΙΑΤΡΙΒΗ ΕΧΕΙ ΩΣ ΑΝΤΙΚΕΙΜΕΝΟ ΤΗ ΜΕΛΕΤΗ ΤΟΥ ΦΑΙΝΟΜΕΝΟΥ ΤΗΣ ΔΙΑΒΡΟΧΗΣ ΣΕ ΣΥΣΤΗΜΑΤΑ ΜΕΤΑΛΛΟΥ/ΚΕΡΑΜΙΚΟΥ. ΜΕΛΕΤΗΘΗΚΕ Η ΕΠΙΔΡΑΣΗ ΤΗΣ ΠΡΟΣΘΗΚΗΣ CR ΚΑΙ TI ΣΕ ΜΕΤΑΛΛΙΚΕΣ ΜΗΤΡΕΣ CU ΚΑΙ NIPD ΠΑΝΩ ΣΤΙΣ ΔΙΕΠΙΦΑΝΕΙΑΚΕΣ ΙΔΙΟΤΗΤΕΣ ΤΩΝ ΚΡΑΜΑΤΩΝΑΥΤΩΝ ΜΕ ΚΕΡΑΜΙΚΑ ΥΛΙΚΑ (ΑΛΟΥΜΙΝΙΑ ΚΑΙ ΑΜΟΡΦΟ ΑΝΘΡΑΚΑ). Η ΠΕΙΡΑΜΑΤΙΚΗ ΠΡΟΣΕΓΓΙΣΗ ΤΟΥ ΘΕΜΑΤΟΣ ΠΡΑΓΜΑΤΟΠΟΙΗΘΗΚΕ ΜΕ ΔΥΟ ΜΕΘΟΔΟΥΣ: - ΜΕ ΜΙΑ ΜΑΚΡΟΣΚΟΠΙΚΟΥ ΧΑΡΑΚΤΗΡΑ, ΠΟΥ ΣΥΝΙΣΤΑΤΑΙ ΣΤΗ ΜΕΛΕΤΗ ΤΟΥ ΦΑΙΝΟΜΕΝΟΥ ΤΗΣ ΔΙΑΒΡΟΧΗΣ (ΓΩΝΙΑ ΕΠΑΦΗΣ, ΕΡΓΟ ΣΥΝΑΦΕΙΑΣ), ΜΕ ΒΑΣΗ ΤΗ ΜΕΘΟΔΟ ΤΗΣ "ΕΠΙΚΑΘΗΜΕΝΗΣ ΣΤΑΓΟΝΑΣ" ΚΑΙ - ΜΕ ΜΙΑ ΜΙΚΡΟΣΚΟΠΙΚΟΥ ΧΑΡΑΚΤΗΡΑ ΜΕ ΑΝΤΙΚΕΙΜΕΝΟ ΤΟΝ ΠΡΟΣΔΙΟΡΙΣΜΟ ΤΗΣ ΜΟΡΦΟΛΟΓΙΑΣ (ΗΛΕΚΤΡΟΝΙΚΟ ΜΙΚΡΟΣΚΟΠΙΟ ΣΑΡΩΣΗΣ) ΚΑΙ ΤΗΣ ΧΗΜΙΚΗΣ ΣΥΣΤΑΣΗΣ (ΗΛΕΚΤΡΟΝΙΚΟΣ ΜΙΚΡΟΑΝΑΛΥΤΗΣ) ΤΩΝ ΠΡΟΙΟΝΤΩΝ ΤΗΣ ΑΝΤΙΔΡΑΣΗΣ ΣΤΗ ΔΙΕΠΙΦΑΝΕΙΑ ΜΕΤΑΛΛΟΥ/ΚΕΡΑΜΙΚΟΥ. Η ΘΕΩΡΗΤΙΚΗ ΑΝΑΛΥΣΗ ΤΩΝ ΑΠΟΤΕΛΕΣΜΑΤΩΝ ΕΓΙΝΕ ΜΕ ΒΑΣΗ ΤΗΝ ΚΛΑΣΣΙΚΗ ΘΕΡΜΟΔΥΝΑΜΙΚΗ, ΥΠΟΛΟΓΙΣΜΟ ΤΩΝ ΙΣΟΡΡΟΠΙΩΝ ΤΩΝ ΦΑΣΕΩΝ "ΟΓΚΟΥ", ΚΑΙ ΜΕ ΤΗ ΘΕΡΜΟΔΥΝΑΜΙΚΗ ΤΩΝ ΔΙΕΠΙΦΑΝΕΙΩΝ, ΣΕ ΟΤΙ ΑΦΟΡΑ ΤΑ ΦΑΙΝΟΜΕΝΑ ΠΡΟΣΡΟΦΗΣΗΣ ΚΑΙ ΧΗΜΙΚΗΣ ΑΝΤΙΔΡΑΣΗΣ ΣΤΗ ΔΙΕΠΙΦΑΝΕΙΑ. ΤΑ ΑΠΟΤΕΛΕΣΜΑΤΑ ΚΑΙ ΤΑ ΣΥΜΠΕΡΑΣΜΑΤΑ, ΤΑ ΟΠΟΙΑ ΠΡΟΕΚΥΨΑΝ, ΠΑΡΟΥΣΙΑΖΟΥΝ ΤΕΧΝΟΛΟΓΙΚΟ ΕΝΔΙΑΦΕΡΟΝ ΓΙΑ ΤΗΝ ΑΝΕΥΡΕΣΗ ΝΕΩΝ ΚΡΑΜΑΤΩΝ ΣΥΓΚΟΛΛΗΣΗΣ ΚΕΡΑΜΙΚΩΝ ΥΛΙΚΩΝ.
ΗΘΙΚΗ ΚΑΙ ΔΕΟΝΤΟΛΟΓΙΚΗ ΣΤΑΣΗ ΤΟΥ ΝΟΣΗΛΕΥΤΙΚΟΥ ΠΡΟΣΩΠΙΚΟΥ ΑΠΕΝΑΝΤΙ ΣΤΟΥΣ ΑΣΘΕΝΕΙΣ ΜΕ ΔΙΑΓΝΩΣΗ AIDS
Authors: Μαργαριτίδου-Τιμπλαλέξη Βασιλική
Published: January 2014

ΣΚΟΠΟΣ ΤΗΣ ΜΕΛΕΤΗΣ ΗΤΑΝ Η ΔΙΕΡΕΥΝΗΣΗ ΤΗΣ ΣΤΑΣΗΣ ΤΟΥ ΝΟΣΗΛΕΥΤΙΚΟΥ ΠΡΟΣΩΠΙΚΟΥ (Ν/Π), ΣΕ ΗΘΙΚΟ-ΔΕΟΝΤΟΛΟΓΙΚΑ ΘΕΜΑΤΑ, ΓΙΑ ΤΟΥΣ ΑΣΘΕΝΕΙΣ ΜΕ ΔΙΑΓΝΩΣΗ AIDS. 98 ΝΟΣΗΛΕΥΤΕΣ ΑΠΑΝΤΗΣΑΝ ΣΕ ΕΡΩΤΗΜΑΤΟΛΟΓΙΟ ΠΟΥ ΠΕΡΙΕΙΧΕ ΜΕΤΑΒΛΗΤΕΣ ΣΤΑΣΗΣ, ΔΗΜΟΓΡΑΦΙΚΕΣ ΚΑΘΩΣ ΚΑΙ ΤΟΥ ΠΕΡΙΒΑΛΛΟΝΤΟΣ ΕΡΓΑΣΙΑΣ ΤΟΥ ΝΟΣΟΚΟΜΕΙΟΥ. ΓΙΑ ΤΗΝ ΑΝΑΛΥΣΗ ΧΡΗΣΙΜΟΠΟΙΗΘΗΚΕ ΤΟ ΣΤΑΤΙΣΤΙΚΟ ΚΡΙΤΗΡΙΟ Χ2. 35% ΤΟΥ Ν/Π ΔΕΝ ΕΠΙΘΥΜΟΥΣΕ ΝΑ ΕΡΓΑΖΕΤΑΙ ΣΕ ΤΜΗΜΑ AIDS, 64% ΘΑ ΑΡΝΙΟΤΑΝ ΑΝ ΜΠΟΡΟΥΣΑΝ ΝΑ ΕΠΙΛΕΞΟΥΝ ΤΜΗΜΑ ΚΑΙ ΤΕΛΟΣ 13% ΖΗΤΗΣΑΝ ΝΑ ΜΗΝ ΕΡΓΑΖΟΝΤΑΙ ΣΕ ΤΜΗΜΑ AIDS. ΤΟ ΑΙΤΗΜΑ ΑΛΛΑΓΗΣ ΤΜΗΜΑΤΟΣ ΚΑΙ ΤΟ ΑΙΣΘΗΜΑ ΥΠΟΧΡΕΩΣΗΣ ΤΟΥ Ν/Π ΝΑ ΠΕΡΙΘΑΛΠΕΙ ΑΣΘΕΝΕΙΣ AIDS ΣΧΕΤΙΖΕΤΑΙ ΜΕ ΤΟΝ ΑΡΙΘΜΟ ΣΗΜΕΙΩΘΕΝΤΩΝ ΘΑΝΑΤΩΝ ΣΤΟ ΤΜΗΜΑ ΑΝΤΙΣΤΟΙΧΑ (Ρ-0,01 ΚΑΙ Ρ=0,005). Η ΣΤΑΣΗ ΔΙΑΚΡΙΣΗΣ ΤΟΥ Ν/Π ΣΥΣΧΕΤΙΖΕΤΑΙ ΜΕ ΤΗΝ ΘΡΗΣΚΕΥΤΙΚΟΤΗΤΑ ΤΟΥ (Ρ=0,01).
Αποφρακτικός ίκτερος από ρήξη πρωτοπαθών νεοπλασμάτων του ήπατος εντός των χοληφόρων οδών
Authors: Σλήμαν Μούνδερ
Published: January 2014

Σύνηθες στοιχείο της κλινικής συμπτωματολογίας των κακοηθών πρωτοπαθών νεοπλασμάτων του ήπατος αποτελεί ο ίκτερος, ο οποίος εμφανίζεται σε προχωρημένα στάδια λόγω ηπατοκυτταρικής βλάβης αλλά και λόγω αποφράξεως μικρών ενδοηπατικών χοληφόρων κλάδων. Αντιθέτως, η πρώϊμη εμφάνιση αποφρακτικού ίκτερου συνεπεία αποφράξεως του χοληφόρου δένδρου υπό μαζών συντηκομένου νεοπλάσματος, λόγω ρήξεως πρωτοπαθών νεοπλασμάτων του ήπατος, αποτελεί σπανιότατη εξαίρεση. Ο Μηχανισμός της επιπλοκής αυτής σχετίζεται με την διήθηση των ενδοηπατικών χοληφόρων πόρων από το καρκίνωμα. Η επακόλουθος μηχανική απόφραξη των κυρίων πόρων οφείλεται: πρώτον: σε μία απομακρισμένη μετανάστευση θραυσμάτων του νεκρωτικού όγκου, δεύτερον: σε αιμορραγία από τον όγκο που μπορεί μερικώς ή πλήρως να γεμίζει το χοληφόρο δένδρο από θρόμβους αίματος που περιέχουν κύτταρα όγκου. Κατά τη διάρκεια των ετών 1970-1987, χειρουργήθηκαν στην κλινική μας 4 περιπτώσεις αποφρακτικού ίκτερου από ρήξη πρωτοπαθών νεοπλασμάτων του ήπατος στα χοληφόρα, εκ των οποίων ήταν 3 άντρες και μία γυναίκα. Αυτό αποτελεί μόνο το 0,5% των 750 περιπτώσεων αποφρακτικών ικτέρων που χειρουργήθηκαν το ίδιο χρονικό διάστημα. Περιγράφονται αυτές οι σπάνιες περιπτώσεις και. αναλύονται τα διαγνωστικά προβλήματα. Εξ' όσων γνωρίζομε στη διεθνή Βιβλιογραφία αναφέρονται ελάχιστα μόνο περιστατικά. Η προεγχειρητική διάγνωση των αποφρακτικών ίκτερων μετά από ρήξη νεοπλασιών του ήπατος στα χοληφόρα είναι εξαιρετικά δύσκολη. Ίσως η διαδερμική διαηπατική χολαγγειογραφία σε συνδυασμό με την εκλεκτική ηπατική αγγειογραφία και η ενδοσκοπική ανάστροφη χολαγγειοπαγκρεατογραφία (ERCP) να αποτελούν κλειδιά στην προεγχειρητική διάγνωση της παθήσεως. Η πρόγνωση στους ασθενείς με αποφρακτικό ίκτερο συνεπεία ρήξεως πρωτοπαθών νεοπλασμάτων του ήπατος στα χοληφόρα παραμένει φτωχή. Επίσης και η χειρουργική εκτομή των νεοπλασμάτων αυτών δε φαίνεται να διαφοροποιεί την επιβίωση και παραμένει η παρηγορητική επέμβαση παροχέτευσης του χοληφόρου δένδρου ως η μόνη θεραπεία. Συμπερασματικά μπορούμε να πούμε τα κύρια γνωρίσματα της επιπλοκής αυτής είναι: α) η σπανιότης, β) υπεροχή στους άνδρες, γ) η αδυναμία προεγχειρητικής διαγνώσεως, δ) η ανυπαρξία ριζικής θεραπείας και ε) η κακή έκβαση. Η ανάπτυξη μιας χολοστατικής εικόνας σε έναν ασθενή με υποκείμενη κίρρωση θα πρέπει να καταστήσει το γιατρό προσεκτικό για τη μηχανική αυτή επιπλοκή του ηπατοκυτταρικού καρκινώματος.
Η επίδραση της εγκυμοσύνης στην ανάπτυξη λιθίασης των χοληφόρων
Authors: Αντωνίου Νικόλαος
Published: January 2014

Από τις χειρουργικές παθήσεις που εκδηλώνονται κατά τη διάρκεια της κύησης, οι παθήσεις των χοληφόρων είναι οι πιο συχνές μετά την οξεία σκωληκοειδίτιδα. Παρά το γεγονός αυτό δεν υπάρχουν ακριβείς πληροφορίες αναφορικά με τη συχνότητα, την αιτιολογία και τη χειρουργική αντιμετώπιση των παθήσεων των εξωηπατικών χοληφόρων κατά τη διάρκεια της κύησης και οι επιπτώσεις τους αν υπάρχουν, στο κύημα. Κατά τη διάρκεια των δύο τελευταίων χρόνων μελετήθηκαν βάσει πρωτοκόλλου προοπτικής μελέτης 330 έγκυες γυναίκες κατά την αρχή της κύησης και κατά το τέλος κάθε τριμήνου. Ο έλεγχος περιλάμβανε κάθε φορά υπερηχοτομογραφικό έλεγχο ήπατος, χοληφόρων, παγκρέατος και νεφρών, μέτρηση επιπέδων χολερυθρίνης, τρανσαμινασών, αλκαλικής φωσφατάσης, γαλακτικής αφυδρογονάσης, αμυλάσης αίματος, χοληστερίνης και τριγλυκεριδίων. Δύο γυναίκες είχαν ασυμπτωματική χολολιθίαση κατά την αρχή της κύησης (0,6%). Εξ γυναίκες ανέπτυξαν χολολιθίαση μετά το Β' τρίμηνο της κύησης (1,8%). Μία απ'αυτές ανέπτυξε τη χολολιθίαση στην πρώτη της εγκυμοσύνη, τρεις στη δεύτερη και δύο στην τρίτη. Ο κίνδυνος ανάπτυξης χολολιθίασης κατά τη δεύτερη εγκυμοσύνη φαίνεται να είναι μεγαλύτερος παρά στην πρώτη (Ρ<0,025), ενώ δεν φαίνεται να υπάρχει διαφορά μεταξύ δεύτερης και τρίτης. Συμπτώματα από τη χολολιθίαση εμφανίστηκαν μόνο σε μια περίπτωση κατά το τελευταίο τρίμηνο και ήταν ήπια. Σ’ όλες τις γυναίκες παρατηρήθηκε αύξηση του όγκου της χοληδόχου κύστης καθώς και ατελής κένωση της μετά το Β' τρίμηνο της κύησης. Από τον βιοχημικό έλεγχο παρατηρήθηκε προοδευτική αύξηση των επιπέδων χοληστερίνης, τριγλυκεριδίων και αλκαλικής φωσφατάσης σ΄όλες τις έγκυες γυναίκες. Στις εξ γυναίκες που ανέπτυξαν χολολιθίαση κατά την κύηση, τα επίπεδα χοληστερίνης και τριγλυκεριδίων ήταν στατιστικά σημαντικά υψηλότερα μετά το τέλος του Γ' τριμήνου (Ρ<0,05). Ενός μικρού βαθμού ασυμπτωματική υδρονέφρωση παρατηρήθηκε στο 41,5% των περιπτώσεων μετά το Β' τρίμηνο. Συμπερασματικά, μεταβολές των επιπέδων χοληστερίνης και τριγλυκεριδίων κατά τη διάρκεια της κύησης καθώς επίσης ατελής κένωση της χοληδόχου κύστης με αυξημένο υπολειπόμενο όγκο χολής, αποτελούν πιθανούς αιτιολογικούς παράγοντες, οι οποίοι συμπεραίνουν ότι η κύηση αυξάνει τον κίνδυνο ανάπτυξης χολολιθίασης, που στη Βορειοδυτική Ελλάδα ανέρχεται στο 1,8%.
Η νυχθημερήσια διακύμανση της TSH σε νεογνά και βρέφη
Authors: Κουλούρης Αριστείδης
Published: January 2014

Φυσιολογικά παιδιά και ενήλικες παρουσιάζουν νυχθημερήσια διακύμανση της έκκρισης TSH με χαμηλότερες τιμές στις 11.00 και υψηλότερες γύρω στις 23.00. Σκοπός αυτής της εργασίας ήταν να διερευνήσει την ηλικία εμφάνισης του νυχθημερήσιου ρυθμού της TSH. Σε 57 τελειόμηνα βρέφη ηλικίας 0-6 μηνών και σε 37 πρόωρα 1-4 εβδομάδων μετρήθηκε η TSH στις 10.30, 11.00, 11.30 το πρωί και 22.30, 23.00 και 23.30 το βράδυ. Τόσο στα πρόωρα όσο και στα τελειόμηνα ηλικίας μικρότερης των 4 εβδομάδων ζωής δεν ευρέθη καμία νυχθημερήσια διακύμανση της TSH. Μετά τον πρώτο μήνα ζωής παρατηρήθηκε στα τελειόμηνα βρέφη μια σημαντική διαφορά μεταξύ πρωινών και βραδινών τιμών. Συγκεκριμένα η μέση τιμή της TSH ± SEM σε βρέφη ηλικίας 1-2 μηνών ήταν 2,8±0,2 το πρωί και 3,5±0,4 mU/L το βράδυ (p<0,025), σε βρέφη 3-4 μηνών 3,0±0,6 και 4,1±0,8 (p<0,01) και σε βρέφη - 5-6 μηνών 1,8±0,2 και 2,6±0,3 (p<0,0005). Αυτές οι μετρήσεις δείχνουν καθαρά όπ η ανάπτυξη του νυχθημερήσιου ρυθμού της TSH αναπτύσσεται μετά τον πρώτο μήνα ζωής.
ΑΠΑΙΤΟΥΜΕΝΟΣ ΣΥΝΤΕΛΕΣΤΗΣ ΕΝΔΟΤΙΚΟΤΗΤΑΣ ΜΟΝΟΡΟΦΟΥ ΕΚΚΕΝΤΡΟΥ ΣΥΣΤΗΜΑΤΟΣ ΕΔΡΑΖΟΜΕΝΟΥ ΣΕ ΠΑΡΑΜΟΡΦΩΣΙΜΟ ΕΔΑΦΟΣ ΚΑΙ ΥΠΟΚΕΙΜΕΝΟΥ ΣΕ ΟΡΙΖΟΝΤΙΑ ΣΕΙΣΜΙΚΗ ΔΡΑΣΗ
Authors: Γιαζλάς Ηλίας
Published: January 2014

ΔΙΕΡΕΥΝΑΤΑΙ Η ΑΠΑΙΤΗΣΗ ΣΕ ΕΝΔΟΤΙΚΟΤΗΤΑ ΤΩΝ ΣΤΟΙΧΕΙΩΝ ΑΚΑΜΨΙΑΣ ΕΚΚΕΝΤΡΩΝ ΚΑΤΑΣΚΕΥΩΝ ΠΟΥ ΥΠΟΚΕΙΝΤΑΙ ΣΕ ΟΡΙΖΟΝΤΙΑ ΣΕΙΣΜΙΚΗ ΚΙΝΗΣΗ. Η ΘΕΣΗ ΕΦΑΡΜΟΓΗΣ ΤΗΣ ΟΡΙΖΟΝΤΙΑΣ ΔΥΝΑΜΗΣ ΣΧΕΔΙΑΣΜΟΥ ΑΠΟΤΕΛΕΙ ΙΔΙΑΙΤΕΡΑ ΣΗΜΑΝΤΙΚΗ ΠΑΡΑΜΕΤΡΟ. Η ΕΠΙΡΡΟΗ ΤΗΣ ΠΑΡΑΜΟΡΦΩΣΙΜΟΤΗΤΑΣ ΤΟΥ ΕΔΑΦΟΥΣ ΘΕΜΕΛΙΩΣΗΣ ΣΤΗΝ ΑΠΑΙΤΟΥΜΕΝΗ ΕΝΔΟΤΙΚΟΤΗΤΑ ΤΩΝ ΣΤΟΙΧΕΙΩΝ ΑΚΑΜΨΙΑΣ ΕΙΝΑΙ ΙΔΙΑΙΤΕΡΑ ΣΗΜΑΝΤΙΚΗ ΚΑΙ ΟΥΣΙΑΣΤΙΚΑ ΠΑΝΤΑ ΕΥΝΟΙΚΗ ΕΦΑΡΜΟΓΗ ΤΗΣΔΥΝΑΜΗΣ ΣΧΕΔΙΑΣΜΟΥ ΣΤΟ ΚΕΝΤΡΟ ΠΕΡΙΠΟΥ ΤΗΣ ΑΠΟΣΤΑΣΗΣ ΚΕΝΤΡΟΥ ΑΚΑΜΨΙΑΣ ΑΠΟ ΚΕΝΤΡΟ ΜΟΔΑΣ ΟΔΗΓΕΙ ΥΠΟ ΣΤΑΤΙΣΤΙΚΗ ΕΝΝΟΙΑ ΣΕ ΕΛΑΧΙΣΤΟΠΟΙΗΣΗ ΤΗΣ ΑΠΑΙΤΟΥΜΕΝΗΣ ΕΝΔΟΤΙΚΟΤΗΤΑΣ.
ΣΥΜΒΟΛΗ ΣΤΟ ΠΡΟΒΛΗΜΑ ΤΗΣ ΔΙΑΦΟΡΙΚΗΣ ΠΕΡΙΣΤΡΟΦΗΣ ΕΝΟΣ ΛΕΥΚΟΥ ΝΑΝΟΥ ΜΕ ΑΝΑΠΤΥΞΗ ΚΑΙ ΕΦΑΡΜΟΓΗ ΘΕΩΡΙΩΝ ΔΙΑΤΑΡΑΧΗΣ
Authors: Χατζόπουλος Αναστάσιος
Published: January 2014

Η ΠΑΡΟΥΣΑ ΔΙΑΤΡΙΒΗ ΑΝΤΙΠΡΟΣΩΠΕΥΕΙ ΜΙΑ ΘΕΩΡΗΤΙΚΗ ΜΕΛΕΤΗ ΣΤΕΡΕΑΣ 'Η ΜΗ ΣΤΕΡΕΑΣ ΠΕΡΙΣΤΡΟΦΗΣ ΠΛΗΡΩΣ ΕΚΦΥΛΙΣΜΕΝΟΥ ΑΕΡΙΟΥ ΗΛΕΚΤΡΟΝΙΩΝ ΜΕ ΤΗΝ ΜΟΡΦΗ ΛΕΥΚΟΥ ΝΑΝΟΥ. Ο ΣΤΟΧΟΣ ΤΟΥ ΚΕΦΑΛΑΙΟΥ Ι ΕΙΝΑΙ Ο ΚΑΘΟΡΙΣΜΟΣ ΤΗΣ ΔΟΜΗΣ ΔΙΑΦΟΡΙΚΑ ΠΕΡΙΣΤΡΕΦΟΜΕΝΟΥ ΛΕΥΚΟΥ ΝΑΝΟΥ, ΔΙΑ ΤΗΣ ΕΠΕΚΤΑΣΗΣ ΤΗΣ ΜΕΘΟΔΟΥ ΤΟΥ CHANDROSEKHAR ΩΣ ΝΑ ΠΕΡΙΛΑΜΒΑΝΕΙ ΟΡΟΥΣ ΜΕΧΡΙ ΚΑΙ ΤΡΙΤΗΣ ΤΑΞΗΣ ΣΤΗΝ ΠΕΡΙΣΤΡΟΦΙΚΗ ΠΑΡΑΜΕΤΡΟ ΔΙΑΤΑΡΑΧΗΣ. ΣΤΑ ΚΕΦΑΛΑΙΑ ΙΙ ΚΑΙ ΙΙΙ ΥΠΟΛΟΓΙΖΟΥΜΕ ΤΑ ΑΡΙΘΜΗΤΙΚΑ ΑΠΟΤΕΛΕΣΜΑΤΑ ΠΟΥ ΜΑΣ ΕΠΙΤΡΕΠΟΥΝ ΤΟΝ ΠΡΟΣΔΙΟΡΙΣΜΟ ΤΗΣ ΔΟΜΗΣ ΤΟΥ ΛΕΥΚΟΥ ΝΑΝΟΥ ΓΙΑ ΤΗΝ ΠΕΡΙΠΤΩΣΗ ΤΗΣ ΣΤΕΡΕΑΣ ΠΕΡΙΣΤΡΟΦΗΣ, ΚΑΙ ΓΙΑ ΤΗΝ ΠΕΡΙΠΤΩΣΗ ΑΣΘΕΝΟΥΣ, ΜΕΤΡΙΑΣ ΚΑΙ ΙΣΧΥΡΗΣ ΔΙΑΦΟΡΙΚΗΣ ΠΕΡΙΣΤΡΟΦΗΣ. ΤΑ ΑΠΟΤΕΛΕΣΜΑΤΑ ΠΟΥ ΕΧΟΥΝ ΠΑΡΑΧΘΕΙ ΑΠΟ ΜΙΑ ΑΠΛΗ ΚΑΙ ΤΑΧΕΙΑ ΑΡΙΘΜΗΤΙΚΗ ΜΕΘΟΔΟ, ΣΥΓΚΡΙΝΟΝΤΑΙ ΜΕ ΑΠΟΤΕΛΕΣΜΑΤΑ ΑΛΛΩΝ ΕΡΕΥΝΗΤΩΝ ΚΑΙ ΑΠΟ ΤΗΝ ΣΥΓΚΡΙΣΗ ΠΡΟΚΥΠΤΕΙ ΟΤΙ ΕΙΝΑΙ ΣΕ ΣΥΜΦΩΝΙΑ ΜΕ ΑΥΤΑ. Ο ΣΤΟΧΟΣ ΤΟΥ ΚΕΦΑΛΑΙΟΥ IV ΕΙΝΑΙ Ο ΠΡΟΣΔΙΟΡΙΣΜΟΣ ΤΗΣ ΔΟΜΗΣ ΔΙΑΦΟΡΙΚΑ ΠΕΡΙΣΤΡΕΦΟΜΕΝΟΥ ΜΑΓΝΗΤΙΚΟΥ ΛΕΥΚΟΥ ΝΑΝΟΥ, ΔΙΑ ΤΗΣ ΕΠΕΚΤΑΣΗΣ ΤΗΣ ΜΕΘΟΔΟΥ ΤΟΥ CHANDRASEKHAR ΩΣΤΕ ΝΑ ΠΕΡΙΛΑΜΒΑΝΕΙ ΟΡΟΥΣ ΜΕΧΡΙ ΚΑΙ ΔΕΥΤΕΡΑΣ ΤΑΞΗΣ ΚΑΙ ΣΤΗΝ ΠΕΡΙΣΤΡΟΦΙΚΗ ΚΑΙ ΣΤΗΝ ΜΑΓΝΗΤΙΚΗ ΠΑΡΑΜΕΤΡΟ ΔΙΑΤΑΡΑΧΗΣ. ΣΤΟ ΚΕΦΑΛΑΙΟ V, ΥΠΟΛΟΓΙΖΟΥΜΕ ΤΑ ΑΡΙΘΜΗΤΙΚΑ ΑΠΟΤΕΛΕΣΜΑΤΑ ΠΟΥ ΜΑΣ ΕΠΙΤΡΕΠΟΥΝ ΤΟΝ ΠΡΟΣΔΙΟΡΙΣΜΟ ΤΗΣ ΔΟΜΗΣ ΤΟΥ ΛΕΥΚΟΥ ΝΑΝΟΥ ΓΙΑ ΤΗΝ ΠΕΡΙΠΤΩΣΗ ΣΤΕΡΕΑΣ ΠΕΡΙΣΤΡΟΦΗΣ ΚΑΙ ΓΙΑ ΤΗΝ ΠΕΡΙΠΤΩΣΗ ΑΣΘΕΝΟΥΣ, ΜΕΤΡΙΑΣ, ΚΑΙ ΙΣΧΥΡΗΣ ΔΙΑΦΟΡΙΚΗΣ ΠΕΡΙΣΤΡΟΦΗΣ, ΠΑΡΟΥΣΙΑ ΑΣΘΕΝΟΥΣ 'Η ΙΣΧΥΡΟΥ ΜΑΓΝΗΤΙΚΟΥ ΠΕΔΙΟΥ.
ΜΕΛΕΤΗ ΤΗΣ ΕΚΦΡΑΣΗΣ ΤΟΥ ΑΝΘΡΩΠΙΝΟΥ ΕΜΒΡΥΟΝΙΚΟΥ Ε-ΣΦΑΙΡΙΝΙΚΟΥ ΓΟΝΙΔΙΟΥ
Authors: Κόλλιας Γεώργιος
Published: January 2014

THE STUDY OF THE MOLECULAR MECHANISMS THAT TAKE PART IN THE REGULATION OF TRANSCRIPTION AND THE PROCESSING OF ITS PRODUCTS IS CENTRAL TO THE STUDY OF REGULATION OF GENE EXPRESSION. THE GLOBIN GENE SYSTEM IS ONE OF THE BEST STUDIED IN THIS DIRECTION. THE ANALYSIS OF TRANSCRIPTION AND RNA PROCESSING OF THE HUMAN EMBRYONIC E-GLOBIN GENE HAS BEEN STUDIED AND IS REPORTED IN THIS THESIS. WE ANALYZED TOTAL CELLULAR RNA FROM THE HUMAN HYBRID PUTKO CELL LINE AND FROM HELA CELLS TRANSIENTLY TRANSFECTED WITH THE E-GLOBIN GENE. FOR HELA CELL TRANSIENT EXPERIMENTS WE CONSTRUCTED A SERIES OF PLASMID VECTORS CONTAINING THE E-GLOBIN GENE AND, IN ALL POSSIBLE COMBINATIONS, THE SV40 ENHANCER SEQUENCES AND SV40 ORIGIN OFREPLICATION.
ΜΕΛΕΤΗ ΤΩΝ ΡΙΒΟΣΩΜΙΚΩΝ ΠΡΩΤΕΙΝΩΝ ΚΑΙ ΤΩΝ ΠΑΡΑΓΟΝΤΩΝ ΠΟΥ ΕΛΕΓΧΟΥΝ ΤΟΝ ΑΝΑΣΥΝΔΥΑΣΜΟ ΤΩΝ ΡΙΒΟΣΩΜΙΚΩΝ ΥΠΟΜΟΝΑΔΩΝ ΚΑΤΑ ΤΗΝ ΑΝΑΠΤΥΞΗ ΤΟΥ ΕΝΤΟΜΟΥ CERATITIS CAPITATA
Authors: Πιλάλη Μαρία
Published: January 2014

ΟΙ ΠΡΟΓΡΑΜΜΑΤΙΣΜΕΝΕΣ ΑΛΛΑΓΕΣ ΣΤΗΝ ΠΡΩΤΕΙΝΟΣΥΝΘΕΣΗ ΕΙΝΑΙ ΧΑΡΑΚΤΗΡΙΣΤΙΚΟ ΟΛΩΝ ΣΧΕΔΟΝ ΤΩΝ ΣΥΣΤΗΜΑΤΩΝ ΑΝΑΠΤΥΞΕΩΣ, ΠΟΛΛΑ ΑΠΟ ΤΑ ΟΠΟΙΑ ΕΙΝΑΙ ΚΑΤΑΛΛΗΛΑ ΓΙΑ ΤΗ ΜΕΛΕΤΗΤΟΥ ΜΕΤΑΦΡΑΣΤΙΚΟΥ ΕΛΕΓΧΟΥ ΚΑΙ ΔΙΕΡΕΥΝΟΥΝΤΑΙ ΣΗΜΕΡΑ ΑΠΟ ΔΙΑΦΟΡΕΣ ΚΑΤΕΥΘΥΝΣΕΙΣ. ΙΔΙΑΙΤΕΡΟ ΕΝΔΙΑΦΕΡΟΝ ΓΙΑ ΤΗΝ ΚΑΤΑΝΟΗΣΗ ΤΩΝ ΜΟΡΙΑΚΩΝ ΜΗΧΑΝΙΣΜΩΝ ΤΗΣ ΚΥΤΤΑΡΙΚΗΣ ΔΙΑΦΟΡΟΠΟΙΗΣΗΣ ΚΑΤΑ ΤΗΝ ΑΝΑΠΤΥΞΗ ΠΑΡΟΥΣΙΑΖΟΥΝ ΤΑ ΣΥΣΤΗΜΑΤΑ ΤΩΝ ΕΝΤΟΜΩΝ. ΤΟ ΜΕΓΑΛΟ ΠΛΕΟΝΕΚΤΗΜΑ ΤΩΝ ΣΥΣΤΗΜΑΤΩΝ ΤΩΝ ΕΝΤΟΜΩΝ ΕΙΝΑΙ ΟΤΙ ΤΑ ΣΤΑΔΙΑ ΤΗΣ ΑΝΑΠΤΥΞΗΣ ΕΙΝΑΙ ΔΙΑΚΡΙΤΑ ΚΑΙ ΟΙ ΝΥΜΦΕΣ ΣΥΓΚΕΚΡΙΜΕΝΟΥ ΣΤΑΔΙΟΥ ΑΝΑΠΤΥΞΗΣ ΜΠΟΡΟΥΝ ΕΥΚΟΛΑ ΝΑ ΑΠΟΜΟΝΩΘΟΥΝ ΣΕ ΠΟΣΟΤΗΤΕΣ ΠΟΥ ΝΑ ΕΠΙΤΡΕΠΟΥΝ ΤΗ ΔΙΕΞΑΓΩΓΗ ΒΙΟΧΗΜΙΚΩΝ ΠΕΙΡΑΜΑΤΩΝ. ΕΝΑ ΑΛΛΟ ΧΑΡΑΚΤΗΡΙΣΤΙΚΟ ΤΩΝ ΟΛΟΜΕΤΑΒΟΛΩΝ ΕΝΤΟΜΩΝ ΕΙΝΑΙ ΟΤΙ ΚΑΤΑ ΤΗ ΜΕΤΑΜΟΡΦΩΣΗ ΠΟΥ ΕΠΙΣΥΜΒΑΙΝΕΙ ΚΑΤΑ ΤΟ ΜΕΤΑΣΧΗΜΑΤΙΣΜΟ ΑΠΟ ΠΡΟΝΥΜΦΗ ΣΕ ΩΡΙΜΟ ΑΤΟΜΟ ΠΑΡΑΤΗΡΟΥΝΤΑΙ ΚΑΙ ΑΛΛΑΓΕΣ ΣΤΟ ΜΕΤΑΒΟΛΙΣΜΟ ΣΤΟΝ ΟΠΟΙΟ ΜΠΟΡΟΥΜΕ ΝΑ ΔΙΑΚΡΙΝΟΥΜΕ ΔΥΟ ΔΙΑΚΡΙΤΕΣ ΦΑΣΕΙΣ: ΣΥΣΣΩΡΕΥΣΗ ΥΛΙΚΩΝ ΚΑΤΑ ΤΗΝ ΑΝΑΠΤΥΞΗ ΤΩΝ ΠΡΟΝΥΜΦΩΝ, ΜΕΤΑΣΧΗΜΑΤΙΣΜΟ ΤΩΝ ΣΥΓΚΕΝΤΡΩΘΕΝΤΩΝ ΥΛΙΚΩΝ ΧΩΡΙΣ ΑΝΑΠΤΥΞΗ ΚΑΤΑ ΤΟ ΣΤΑΔΙΟ ΤΗΣ ΝΥΜΦΗΣ ΚΑΙ ΧΩΡΙΣ ΠΑΡΑΛΛΗΛΗΛΗΨΗ ΕΞΩΓΕΝΩΝ ΟΥΣΙΩΝ. Η ΠΡΟΣΕΓΓΙΣΗ ΑΥΤΗ ΜΕΛΕΤΗΣ ΤΟΥ ΜΕΤΑΦΡΑΣΤΙΚΟΥ ΕΛΕΓΧΟΥ ΑΠΟΚΤΑ ΙΔΙΑΙΤΕΡΟ ΝΟΗΜΑ ΚΑΘΟΣΟΝ ΕΧΕΙ ΕΓΚΑΤΑΛΕΙΦΤΕΙ ΣΗΜΕΡΑ Η ΑΝΤΙΛΗΨΗ ΓΙΑ ΜΙΑ ΑΥΣΤΗΡΑΣΥΝΤΗΡΗΤΙΚΗ ΡΙΒΟΣΩΜΙΚΗ ΔΟΜΗ ΚΑΙ ΕΧΟΥΝ ΕΠΙΣΗΜΑΝΘΕΙ ΑΛΛΑΓΕΣ ΣΤΙΣ ΡΙΒΟΣΩΜΙΚΕΣ ΠΡΩΤΕΙΝΕΣ ΣΕ ΔΙΑΦΟΡΕΤΙΚΑ ΕΙΔΗ ΤΗΣ ΕΞΕΛΙΚΤΙΚΗΣ ΚΛΙΜΑΚΑΣ, ΑΛΛΑ ΚΑΙ ΣΤΟ ΙΔΙΟ ΕΙΔΟΣ ΚΑΤΑ ΤΗ ΔΙΑΡΚΕΙΑ ΤΗΣ ΑΝΑΠΤΥΞΗΣ ΚΑΙ ΔΙΑΦΟΡΟΠΟΙΗΣΗΣ (129-137). ΕΧΟΝΤΑΣ ΤΗΝ ΠΑΡΟΥΣΙΑΜΕΤΑΦΡΑΣΤΙΚΟΥ ΕΛΕΓΧΟΥ ΩΣ ΥΠΟΘΕΣΗ ΕΡΓΑΣΙΑΣ ΚΑΙ ΜΕ ΔΕΔΟΜΕΝΟ ΟΤΙ ΤΟ ΡΙΒΟΣΩΜΑ ΑΠΟΤΕΛΕΙ ΕΝΑ ΣΗΜΕΙΟ ΕΛΕΓΧΟΥ ΤΗΣ ΡΟΗΣ ΤΗΣ ΜΕΤΑΦΡΑΣΗΣ ΤΗΣ ΓΕΝΕΤΙΚΗΣ ΠΛΗΡΟΦΟΡΙΑΣ ΠΡΟΣΠΑΘΗΣΑΜΕ ΝΑ ΑΠΟΜΟΝΩΣΟΥΜΕ ΤΙΣ ΡΙΒΟΣΩΜΙΚΕΣ ΥΠΟΜΟΝΑΔΕΣ ΑΠΟ ΤΑ ΣΤΑΔΙΑ ΤΗΣ ΠΡΟΝΥΜΦΗΣ 6 ΗΜΕΡΩΝ ΚΑΙ ΤΗΣ ΛΕΥΚΗΣ ΝΥΜΦΗΣ ΤΟΥ ΕΝΤΟΜΟΥ CERATITIS CAPITATA, ΝΑ ΜΕΛΕΤΗΣΟΥΜΕ ΤΙΣ ΙΔΙΟΤΗΤΕΣ ΤΟΥΣ ΚΑΙ ΝΑ ΑΠΟΜΟΝΩΣΟΥΜΕ ΚΑΙ ΜΕΛΕΤΗΣΟΥΜΕ ΤΙΣ ΡΙΒΟΣΩΜΙΚΕΣ ΠΡΩΤΕΙΝΕΣΑΠΟ ΤΑ ΔΥΟ ΣΤΑΔΙΑ ΤΟΥ ΕΝΤΟΜΟΥ ΚΑΙ ΝΑ ΣΥΓΚΡΙΝΟΥΜΕ ΠΕΡΑΙΤΕΡΩ ΤΙΣ ΡΙΒΟΣΩΜΙΚΕΣ ΠΡΩΤΕΙΝΕΣ ΤΟΥ ΕΝΤΟΜΟΥ ΜΕ ΑΛΛΕΣ ΕΥΚΑΡΥΩΤΙΚΕΣ ΡΙΒΟΣΩΜΙΚΕΣ ΠΡΩΤΕΙΝΕΣ, ΠΟΥ ΕΧΟΥΝ ΕΚΤΕΝΕΣΤΕΡΑ ΚΑΙ ΑΝΑΛΥΤΙΚΟΤΕΡΑ ΜΕΛΕΤΗΘΕΙ, ΟΠΩΣ ΟΙ ΡΙΒΟΣΩΜΙΚΕΣ ΠΡΩΤΕΙΝΕΣ ΑΠΟ ΣΥΚΩΤΙ ΑΡΟΥΡΑΙΟΥ.
ΟΛΟΚΛΗΡΩΜΕΝΟ ΑΛΓΟΡΙΘΜΙΚΟ ΣΥΣΤΗΜΑ ΛΕΙΤΟΥΡΓΙΚΗΣ ΑΝΑΛΥΣΗΣ ΚΑΙ ΠΡΟΚΟΣΤΟΛΟΓΗΣΗΣ ΧΩΜΑΤΟΥΡΓΙΚΩΝ ΕΡΓΑΣΙΩΝ
Authors: Λαμπρόπουλος Σέργιος
Published: January 2014

ΣΤΗ ΔΙΔΑΚΤΟΡΙΚΗ ΔΙΑΤΡΙΒΗ ΑΝΑΠΤΥΣΣΕΤΑΙ ΕΝΑ ΝΕΟ ΟΛΟΚΛΗΡΩΜΕΝΟ ΣΥΣΤΗΜΑ ΑΛΓΟΡΙΘΜΩΝ ΓΙΑ ΤΗΝ ΛΕΙΤΟΥΡΓΙΚΗ ΑΝΑΛΥΣΗ ΚΑΙ ΠΡΟΚΟΣΤΟΛΟΓΗΣΗ ΧΩΜΑΤΟΥΡΓΙΚΩΝ ΕΡΓΑΣΙΩΝ. ΤΟ ΣΥΣΤΗΜΑ ΓΑΙΑ ΕΝΣΩΜΑΤΩΝΕΙ ΣΕ ΚΟΙΝΟ ΠΡΟΓΡΑΜΜΑΤΙΣΤΙΚΟ ΠΛΑΙΣΙΟ ΑΛΓΟΡΙΘΟΥΣ ΠΡΟΚΟΣΤΟΛΟΓΗΣΗΣΓΙΑ ΣΕΙΡΑ ΕΡΓΑΣΙΩΝ ΚΑΙ ΣΥΝΔΥΑΣΜΩΝ ΧΩΜΑΤΟΥΡΓΙΚΩΝ ΜΗΧΑΝΗΜΑΤΩΝ, ΒΑΣΕΙΣ ΔΕΔΟΜΕΝΩΝ ΓΙΑ ΤΑ ΤΕΧΝΙΚΑ ΧΑΡΑΚΤΗΡΙΣΤΙΚΑ ΤΩΝ ΔΙΑΦΟΡΩΝ ΜΟΝΤΕΛΩΝ ΚΑΙ ΤΥΠΩΝ ΧΩΜΑΤΟΥΡΓΙΚΩΝ ΜΗΧΑΝΗΜΑΤΩΝ ΚΑΙ ΑΡΧΕΙΟ ΧΩΜΑΤΟΥΡΓΙΚΩΝ ΕΡΓΩΝ. ΕΙΝΑΙ ΑΡΘΡΩΤΑ ΔΟΜΗΜΕΝΟ ΩΣΤΕ ΝΑ ΕΠΙΤΡΕΠΕΙ ΕΠΕΚΤΑΣΕΙΣ ΚΑΙ ΕΥΚΟΛΗ ΠΡΟΣΑΡΜΟΓΗ ΣΕ ΝΕΕΣ ΑΠΑΙΤΗΣΕΙΣ, ΚΑΙ ΦΙΛΙΚΟ ΣΤΟ ΧΡΗΣΤΗ, ΩΣΤΕ ΝΑ ΕΙΝΑΙ ΕΦΙΚΤΗ Η ΧΡΗΣΙΜΟΠΟΙΗΣΗ ΤΟΥ ΣΤΗΝ ΚΑΘΗΜΕΡΙΝΗ ΠΡΑΚΤΙΚΗ. ΜΕΧΡΙ ΣΗΜΕΡΑΗ ΕΠΙΛΟΓΗ ΤΟΥ ΒΕΛΤΙΣΤΟΥ ΣΥΝΔΥΑΣΜΟΥ ΜΗΧΑΝΗΜΑΤΩΝ ΕΠΙΤΥΓΧΑΝΕΤΑΙ ΚΑΘΟΡΙΣΤΙΚΑ ΜΕ ΠΡΟΥΠΟΘΕΣΗ ΤΗΝ ΙΚΑΝΟΠΟΙΗΣΗ ΜΙΑΣ ΧΡΟΝΙΚΗΣ ΠΡΟΘΕΣΜΙΑΣ. ΤΟ ΣΥΣΤΗΜΑ ΓΑΙΑ ΠΕΡΙΛΑΜΒΑΝΕΙΕΝΑ ΝΕΟ ΑΛΓΟΡΙΘΜΟ ΒΕΛΤΙΣΤΟΠΟΙΗΣΗΣ ΒΑΣΙΣΜΕΝΟ ΣΤΗΝ ΤΕΧΝΙΚΗ ΚΛΑΔΩΝ ΚΑΙ ΦΡΑΓΜΑΤΩΝ,ΩΣΤΕ ΝΑ ΕΛΕΓΧΕΙ ΤΟ ΣΥΝΟΛΟ ΤΩΝ ΔΥΝΑΤΩΝ ΣΥΝΔΥΑΣΜΩΝ ΣΕ ΜΙΑ ΧΡΟΝΙΚΗ ΖΩΝΗ ΠΡΟΘΕΣΜΙΑΣ ΠΕΡΑΙΩΣΗΣ. ΣΤΟ ΓΑΙΑ ΕΧΕΙ ΑΚΟΜΗ ΠΡΟΒΛΕΦΘΕΙ ΥΠΟΠΡΟΓΡΑΜΜΑ ΠΟΥ ΕΠΙΤΡΕΠΕΙ ΤΗΝ ΜΕΛΕΤΗ ΤΗΣ ΕΥΑΙΣΘΗΣΙΑΣ ΤΟΥ ΤΕΛΙΚΟΥ ΑΠΟΤΕΛΕΣΜΑΤΟΣ ΣΧΕΤΙΚΑ ΜΕ ΤΗΝ ΜΕΤΑΒΟΛΗ ΟΠΟΙΑΣΔΗΠΟΤΕ ΠΑΡΑΜΕΤΡΟΥ. ΣΤΗ ΔΙΑΤΡΙΒΗ ΜΕΛΕΤΗΘΗΚΑΝ 14 ΠΑΡΑΜΕΤΡΟΙ ΠΟΥ ΑΦΟΡΟΥΝ ΣΤΗ ΧΡΗΣΗ ΦΟΡΤΩΤΩΝ ΚΑΙ ΑΥΤΟΚΙΝΗΤΩΝ ΚΑΙ ΕΓΙΝΕ ΔΙΑΒΑΘΜΙΣΗ ΤΟΥΣ ΑΠΟ ΑΠΟΨΗ ΕΥΑΙΣΘΗΣΙΑΣ. ΤΕΛΟΣ, ΠΡΟΤΕΙΝΕΤΑΙ ΝΕΟΣ ΑΛΓΟΡΙΘΜΟΣ ΠΡΟΣΔΙΟΡΙΣΜΟΥ ΤΟΥ ΒΕΛΤΙΣΤΟΥ ΧΡΟΝΟΥ ΠΛΗΡΩΣΗΣ ΤΟΥ ΑΠΟΞΕΣΤΙΚΟΥ ΣΧΗΜΑΤΟΣ. Η ΥΦΙΣΤΑΜΕΝΗ ΜΕΘΟΔΟΣ ΥΠΟΘΕΤΕΙ ΟΤΙ Ο ΧΡΟΝΟΣ ΜΕΤΑΦΟΡΑΣ ΕΙΝΑΙ ΣΤΑΘΕΡΟΣ. ΑΥΤΟ ΟΜΩΣ ΕΙΝΑΙ ΤΟΣΟΝ ΟΛΙΓΩΤΕΡΟΝ ΑΛΗΘΕΣ ΟΣΟΝ ΟΛΙΓΩΤΕΡΟΝ ΠΛΗΡΟΥΤΑΙ Η ΣΚΑΦΗ ΤΟΥ ΟΧΗΜΑΤΟΣ. Η ΑΠΟΡΡΙΨΗ ΤΗΣ ΠΑΡΑΔΟΧΗΣ ΟΔΗΓΕΙ ΣΕ ΠΡΟΒΛΗΜΑ ΜΗ ΓΡΑΜΜΙΚΗΣ ΚΑΙ ΑΝΕΥ ΠΕΡΙΟΡΙΣΜΩΝ ΒΕΛΤΙΣΤΟΠΟΙΗΣΗΣ, ΤΟ ΟΠΟΙΟ ΕΠΙΛΥΕΤΑΙ ΜΕ ΤΗΝ ΕΦΑΡΜΟΓΗ ΤΗΣ ΜΕΘΟΔΟΥFIBONACCI.
Συγκριτική μελέτη επιπέδων Ρb σε επίτοκες και νεογνά αστικών και αγροτικών περιοχών
Authors: Ντούσιας Βασίλειος
Published: January 2014

Στην παρούσα εργασία μελετήθηκε η συγκέντρωση Pb σε 120 δείγματα αίματος. Απ' αυτά τα 50 προέρχονται από έγκυες γυναίκες τελειόμηνης στο σύνολό τους, εγκυμοσύνες με φλεβική παρακέντηση στο α' στάδιο του τοκετού και 50 από τον ομφάλιο λώρο αμέσως μετά την έξοδο του εμβρύου. Τα υπόλοιπα 20 δείγματα ελήφθησαν από γυναίκες μάρτυρες. Από τις γυναίκες αυτές οι μισές προέρχονταν από την Β.Δ. Ελλάδα περιοχή κατ' εξοχήν αγροτική και ορεινή και οι υπόλοιπες από το Λεκανοπέδιο Αττικής. Οι μετρήσεις έγιναν με τη μέθοδο της αντίστροφης βολταμετρίας. Στον υπολογισμό των αποτελεσμάτων λήφθηκε υπ' όψιν και το τυφλό πείραμα (Blank). Ο υπολογισμός έγινε σε μg/dl. Για την στατιστική ανάλυση χρησιμοποιήθηκε το Student’s T-Test, λήφθηκε δε σαν στατιστικώς σημαντική η τιμή για p<0,01. Τα αποτελέσματα έδειξαν ότι τα επίπεδα του Pb στο αίμα των μητέρων και των γυναικών-μαρτύρων στις αστικές περιοχές ήταν σημαντικά υψηλότερα από τα αντίστοιχα επίπεδα Pb μητέρων και γυναικών-μαρτύρων που προέρχονταν από αγροτικές περιοχές. Επίσης σημαντικά υψηλότερα ήταν τα επίπεδα του Pb στο αίμα του ομφάλιου λώρου των νεογνών που οι μητέρες τους ανήκαν στον αστικό πληθυσμό σε σχέση με εκείνα που οι μητέρες τους ανήκαν στον αγροτικό. Εκ των ανωτέρω αποδεικνύεται ότι η πυκνοκατοίκηση, οι διαφορές βιομηχανίες, η έλλειψη πάρκων και γενικώς πρασίνου, κυρίως όμως η μεγάλη κυκλοφορία των αυτοκινήτων με την παρεπόμενη μόλυνση του περιβάλλοντος από τον Pb, αποτελούν σημαντικούς παράγοντες στην αύξηση των επιπέδων μολύβδου στο αίμα των γυναικών αστικών περιοχών. Μελετώντας δε τις τιμές του Pb που βρήκαμε στο αίμα των μητέρων και του ομφάλιου λώρου, διαπιστώνουμε ότι ο πλακούντας είναι ο κύριος παράγοντος που ρυθμίζει το ύψος του Pb στο έμβρυο, ασκεί δε μια δυναμική και όχι στατική προστατευτική λειτουργία και η οποία αυξάνεται όταν οι τιμές του Pb στο αίμα της μητέρας εμφανίζονται υψηλότερες.
ΕΦΑΡΜΟΓΗ ΤΗΣ ΒΑΚΤΗΡΙΑΚΗΣ ΟΞΕΙΔΩΣΗΣ ΣΤΗΝ ΚΑΤΕΡΓΑΣΙΑ ΤΩΝ ΧΡΥΣΟΦΟΡΩΝ ΠΥΡΙΤΩΝ ΟΛΥΜΠΙΑΔΑΣ
Authors: Ταξιάρχου Μαρία
Published: January 2014

ΑΝΤΙΚΕΙΜΕΝΟ ΤΗΣ ΕΡΓΑΣΙΑΣ ΑΥΤΗΣ ΕΙΝΑΙ Η ΜΕΛΕΤΗ ΤΗΣ ΔΥΝΑΤΟΤΗΤΑΣ ΕΦΑΡΜΟΓΗΣ ΤΗΣ ΒΑΚΤΗΡΙΑΚΗΣ ΟΞΕΙΔΩΣΗΣ ΣΤΗΝ ΚΑΤΕΡΓΑΣΙΑ ΤΩΝ ΧΡΥΣΟΦΟΡΩΝ ΠΥΡΙΤΩΝ ΟΛΥΜΠΙΑΔΑΣ. ΤΟ ΣΥΜΠΥΚΝΩΜΑ ΟΛΥΜΠΙΑΔΑΣ ΕΧΕΙ ΜΕΣΗ ΣΥΣΤΑΣΗ 40% FE, 41% S, 12% AS, 26 PPM AU, 35 PPM AG. ΤΑ ΚΥΡΙΑ ΘΕΙΟΥΧΑ ΟΡΥΚΤΑ ΤΟΥ ΣΥΜΠΥΚΝΩΜΑΤΟΣ ΕΙΝΑΙ Ο ΑΡΣΕΝΟΠΥΡΙΤΗΣ (23-25%) ΚΑΙ Ο ΣΙΔΗΡΟΠΥΡΙΤΗΣ (68-70%) ΠΟΥ ΔΙΑΚΡΙΝΕΤΑΙ ΣΕ ΑΡΣΕΝΙΚΟΥΧΟ ΚΑΙ ΚΑΘΑΡΟ ΣΙΔΗΡΟΠΥΡΙΤΗ. Ο AU ΣΥΝΔΕΕΤΑΙ ΚΥΡΙΩΣ ΜΕ ΤΟΝ ΑΡΣΕΝΟΠΥΡΙΤΗ ΚΑΙ ΤΟΝ ΑΡΣΕΝΙΚΟΥΧΟ ΠΥΡΙΤΗ. ΤΟ ΣΥΜΠΥΚΝΩΜΑ ΑΝΗΚΕΙ ΣΤΗΝ ΚΑΤΗΓΟΡΙΑ ΤΩΝ ΔΥΣΚΑΤΕΡΓΑΣΤΩΝ ΧΡΥΣΟΦΟΡΩΝ ΜΕΤΑΛΛΕΥΜΑΤΩΝ. ΑΠΕΥΘΕΙΑΣ ΔΟΚΙΜΕΣ ΚΥΑΝΩΣΗΣ ΕΔΩΣΑΝ ΑΝΑΚΤΗΣΗ AU 5- 10%. ΓΙΑ ΤΟΝ ΑΠΕΓΚΛΩΒΙΣΜΟ ΤΟΥ AU ΑΠΟ ΤΟ ΘΕΙΟΥΧΟ ΠΛΕΓΜΑ ΚΑΙ ΤΗΝ ΑΝΑΚΤΗΣΗ ΤΟΥ ΣΤΟ ΣΤΑΔΙΟ ΤΗΣ ΚΥΑΝΩΣΗΣ ΑΠΑΙΤΕΙΤΑΙ Η ΟΞΕΙΔΩΤΙΚΗ ΠΡΟΚΑΤΕΡΓΑΣΙΑ ΤΟΥ ΣΥΜΠΥΚΝΩΜΑΤΟΣ. ΣΤΟΧΟΣ ΤΗΣ ΠΑΡΟΥΣΑΣ ΕΡΓΑΣΙΑΣ ΕΙΝΑΙ ΝΑ ΔΙΕΡΕΥΝΗΘΕΙ Η ΔΥΝΑΤΟΤΗΤΑ ΕΦΑΡΜΟΓΗΣ ΤΗΣ ΒΑΚΤΗΡΙΑΚΗΣ ΟΞΕΙΔΩΣΗΣ ΣΑΝ ΜΕΘΟΔΟΣ ΟΞΕΙΔΩΤΙΚΗΣ ΠΡΟΚΑΤΕΡΓΑΣΙΑΣ ΤΟΥ ΑΡΣΕΝΙΚΟΥΧΟΥ ΣΥΜΠΥΚΝΩΜΑΤΟΣ ΟΛΥΜΠΙΑΔΑΣ. ΜΕΛΕΤΗΘΗΚΕ Ο ΜΗΧΑΝΙΣΜΟΣ ΤΗΣ ΟΞΕΙΔΩΤΙΚΗΣ ΔΡΑΣΗΣ ΤΩΝ ΒΑΚΤΗΡΙΩΝ ΚΑΙ ΚΑΘΟΡΙΣΤΗΚΑΝ ΟΙ ΒΕΛΤΙΣΤΕΣ ΤΙΜΕΣ ΤΩΝ ΠΑΡΑΜΕΤΡΩΝ ΛΕΙΤΟΥΡΓΙΑΣ ΤΗΣ ΒΑΚΤΗΡΙΑΚΗΣ ΟΞΕΙΔΩΣΗΣ. ΔΙΕΡΕΥΝΗΘΗΚΕ ΕΠΙΣΗΣ Η ΔΥΝΑΤΟΤΗΤΑ ΕΚΛΕΚΤΙΚΗΣ ΟΞΕΙΔΩΣΗΣ ΤΟΥ ΑΡΣΕΝΟΠΥΡΙΤΗ ΕΝΑΝΤΙ ΤΟΥ ΣΙΔΗΡΟΠΥΡΙΤΗ, ΓΕΓΟΝΟΣ ΠΟΥ ΜΠΟΡΕΙ ΝΑ ΕΧΕΙ ΣΗΜΑΝΤΙΚΗ ΘΕΤΙΚΗ ΟΙΚΟΝΟΜΙΚΗ ΕΠΙΠΤΩΣΗ ΣΤΟ ΣΧΕΔΙΑΣΜΟ ΤΟΥ ΒΙΟΜΗΧΑΝΙΚΟΥ ΚΥΚΛΩΜΑΤΟΣ, ΔΕΔΟΜΕΝΟΥ ΟΤΙ ΤΟ ΜΕΓΑΛΥΤΕΡΟ ΠΟΣΟΣΤΟ ΤΟΥ AU ΣΥΝΔΕΕΤΑΙ ΜΕ ΤΙΣ ΑΡΣΕΝΙΚΟΥΧΕΣ ΦΑΣΕΙΣ ΣΥΜΠΥΚΝΩΜΑΤΟΣ. ΔΟΚΙΜΕΣ ΚΥΑΝΩΣΗΣ ΣΤΑ ΠΡΟΙΟΝΤΑ ΤΗΣ ΒΑΚΤΗΡΙΑΚΗΣ ΟΞΕΙΔΩΣΗΣ ΑΠΟΔΕΙΚΝΥΟΥΝ ΤΗΝ ΕΚΛΕΚΤΙΚΗ ΠΡΟΣΒΟΛΗ ΤΩΝ ΑΡΣΕΝΙΚΟΥΧΩΝ ΦΑΣΕΩΝ. ΟΙΥΨΗΛΟΤΕΡΕΣ ΑΝΑΚΤΗΣΕΙΣ ΠΟΥ ΣΗΜΕΙΩΘΗΚΑΝ ΗΤΑΝ: AU 87% ΚΑΙ AG 96% ΜΕ ΑΝΤΙΣΤΟΙΧΟ ΠΟΣΟΣΤΟ ΟΞΕΙΔΩΣΗΣ ΤΟΥ S-66- 70%.
Ελάττωση διαστάσεων θεωριών βαθμίδας με χρήση χώρων πηλίκου
Authors: Καπετανάκης Δημήτρης
Published: January 2014

Στην διδακτορική διατριβή παρουσιάζεται η ελάττωση διαστάσεων θεωριών βαθμίδας με χρήση χωρών πηλίκου. Γίνονται εκτενής αναλύσεις των μεθόδων που χρησιμοποιούμε καθώς και των μεθόδων που αναπτύξαμε. Αναφέρουμε τις προσπάθειες για να πάρουμε τετραδιάστατες ρεαλιστικές θεωρίες. Γίνεται χρήση του μηχανισμού Hosotani και ως εισαγωγή πολλών ακτινών στους χώρους πηλίκο. Τέλος δίνουμε την σύνδεση αυτών των θεωριών με την βαρύτητα και δείχνουμε ότι με την εισαγωγή μη μηδενικής στρέψης στο χώρο πηλίκο πετυχαίνουμε μηδενική κοσμολογική σταθερά στις δέκα και τέσσερεις διαστάσεις.
ΓΕΝΙΚΕΥΜΕΝΟ ΚΑΙ ΠΛΗΡΕΣ ΟΜΟΙΩΜΑ ΕΤΕΡΟΕΠΑΦΩΝ ΗΜΙΑΓΩΓΩΝ
Authors: Καραφυλλίδης Ιωάννης
Published: January 2014

ΣΤΗΝ ΕΡΓΑΣΙΑ ΑΥΤΗ ΠΡΟΤΕΙΝΕΤΑΙ ΕΝΑ ΟΜΟΙΩΜΑ ΓΙΑ ΤΗΝ ΕΞΗΓΗΣΗ ΤΩΝ ΠΡΟΣΩ ΧΑΡΑΚΤΗΡΙΣΤΙΚΩΝ ΤΑΣΕΩΣ-ΡΕΥΜΑΤΟΣ ΣΤΙΣ ΑΝΙΣΟΤΗΠΕΣ ΕΤΕΡΟΕΠΑΦΕΣ . ΟΙ ΣΤΑΘΜΕΣ ΕΠΑΦΗΣ ΚΑΘΟΡΙΖΟΥΝΤΟΝ ΜΗΧΑΝΙΣΜΟ ΜΕΤΑΦΟΡΑΣ ΦΟΡΕΩΝ. ΜΕ ΠΡΟΣΩ ΠΟΛΩΣΗ ΤΑ ΗΛΕΚΤΡΟΝΙΑ ΜΕΤΑΦΕΡΟΝΤΑΙ ΑΠΟΤΗΝ ΤΑΙΝΙΑ ΑΓΩΓΙΜΟΤΗΤΑΣ ΤΟΥ ΗΜΙΑΓΩΓΟΥ 1 ΣΕ ΜΙΑ ΣΤΑΘΜΗ ΕΠΑΦΗΣ ΜΕ ΤΟ ΦΑΙΝΟΜΕΝΟ ΣΗΡΑΓΓΑΣ. ΤΑ ΗΛΕΚΤΡΟΝΙΑ ΜΕΤΑΦΕΡΟΝΤΑΙ ΑΠΟ ΤΗΝ ΜΙΑ ΣΤΑΘΜΗ ΕΠΑΦΗΣ ΣΤΗΝ ΑΛΛΗ. ΤΕΛΙΚΑ, ΜΕ ΦΑΙΝΟΜΕΝΟ ΣΗΡΑΓΓΟΣ, ΤΑ ΗΛΕΚΤΡΟΝΙΑ ΜΕΤΑΦΕΡΟΝΤΑΙ ΑΠΟ ΤΗΝ ΠΕΡΙΟΧΗ ΤΩΝ ΣΤΑΘΜΩΝΕΠΑΦΗΣ ΣΤΗΝ ΤΑΙΝΙΑ ΑΓΩΓΙΜΟΤΗΤΑΣ ΤΟΥ ΗΜΙΑΓΩΓΟΥ 2. ΜΕ ΤΗΝ WKB ΠΡΟΣΕΓΓΙΣΗ ΥΠΟΛΟΓΙΖΕΤΑΙ Η ΣΤΑΘΕΡΑ ΜΕΤΑΔΟΣΗΣ ΤΟΥ ΔΙΠΛΟΥ ΑΣΥΜΜΕΤΡΟΥ ΦΡΑΓΜΑΤΟΣ ΔΥΝΑΜΙΚΟΥ ΠΟΥ ΣΧΗΜΑΤΙΖΕΤΑΙ ΣΤΗΝ ΕΠΑΦΗ. ΓΙΝΕΤΑΙ ΜΙΑ ΕΚΤΙΜΗΣΗ ΓΙΑ ΤΗΝ ΚΑΤΑΝΟΜΗ ΤΩΝ ΣΤΑΘΜΩΝ ΕΠΑΦΗΣ ΣΤΟΝΧΩΡΟ ΚΑΙ ΣΤΗΝ ΕΝΕΡΓΕΙΑ. Η ΠΕΡΙΟΧΗ ΦΟΡΤΙΟΥ ΧΩΡΟΥ, ΣΤΙΣ ΕΤΕΡΟΕΠΑΦΕΣ, ΔΕΝ ΕΚΚΕΝΩΝΕΤΑΙ ΠΛΗΡΩΣ ΑΠΟ ΦΟΡΕΙΣ. ΑΝΤΙ ΓΙΑ ΤΗΝ ΠΡΟΣΕΓΓΙΣΗ ΕΚΚΕΝΩΣΗΣ ΠΡΟΤΕΙΝΕΤΑΙ Η ΠΡΟΣΕΓΓΙΣΗ ΜΕΡΙΚΗΣ ΕΚΚΕΝΩΣΗΣ. ΕΝΑ ΑΠΛΟ ΚΑΙ ΑΚΡΙΒΕΣ ΟΜΟΙΩΜΑ ΓΙΑ ΤΟΝ ΥΠΟΛΟΓΙΣΜΟ ΤΩΝ ΑΣΥΝΕΧΕΙΩΝ ΤΩΝ ΕΝΕΡΓΕΙΑΚΩΝ ΤΑΙΝΙΩΝ ΣΤΙΣ ΕΤΕΡΟΕΠΑΦΕΣ ΠΡΟΤΕΙΝΕΤΑΙ ΕΠΙΣΗΣ. ΤΟ ΟΜΟΙΩΜΑ ΕΦΑΡΜΟΣΘΗΚΕ ΜΕ ΕΠΙΤΥΧΙΑ ΣΤΙΣ ΕΤΕΡΟΕΠΑΦΕΣ: 1CNSGAAS-CPSGE 2.CNSSI-CPSGE 3. CNSGAAS-CPSGASB
ΜΕΛΕΤΗ ΤΩΝ ΥΠΕΡΑΓΩΓΩΝ ΥΨΗΛΩΝ ΘΕΡΜΟΚΡΑΣΙΩΝ ΤΗΣ ΣΕΙΡΑΣ ΤΟΥ ΒΙΣΜΟΥΘΙΟΥ ΚΑΙ ΣΥΝΑΦΩΝ ΜΑΓΝΗΤΙΚΩΝ ΕΝΩΣΕΩΝ
Authors: Πίσσας Μιχάλης
Published: January 2014

Σ'ΑΥΤΗ ΤΗ ΔΙΑΤΡΙΒΗ ΓΙΝΕΤΑΙ ΕΠΙΣΤΑΜΕΝΗ ΣΠΟΥΔΗ ΤΩΝ ΣΥΝΘΗΚΩΝ ΣΥΝΘΕΣΗΣ, ΤΗΣ ΔΟΜΗΣ ΚΑΙ ΤΩΝ ΥΠΕΡΑΓΩΓΙΜΩΝ ΙΔΙΟΤΗΤΩΝ ΤΗΣ ΟΜΟΛΟΓΗΣ ΣΕΙΡΑΣ BI2SR2CAN-1CUNOY ΓΙΑ N=1,2,3,ΚΑΘΩΣ ΕΠΙΣΗΣ ΚΑΙ ΤΩΝ ΣΥΝΘΗΚΩΝ ΣΥΝΘΕΣΗΣ ΤΗΣ ΔΟΜΗΣ ΚΑΙ ΤΩΝ ΜΑΓΝΗΤΙΚΩΝ ΙΔΙΟΤΗΤΩΝ ΤΩΝ ΣΕΙΡΩΝ BI2SR2(SR,BI)N-1FENOY ΓΙΑ N=1,2,3 KAI REBACUFEO5+X ΟΠΟΥ RE ΕΙΝΑΙ ΣΠΑΝΙΑ ΓΑΙΑ.
ΟΙ ΣΥΝΑΓΩΝΙΣΤΡΙΕΣ. ΤΑ ΑΙΤΙΑ ΤΗΣ ΣΥΜΜΕΤΟΧΗΣ ΚΑΙ Η ΔΡΑΣΗ ΤΩΝ ΓΥΝΑΙΚΩΝ ΣΤΙΣ ΕΑΜΙΚΕΣ ΑΝΤΙΣΤΑΣΙΑΚΕΣ ΟΡΓΑΝΩΣΕΙΣ 1941-1944
Authors: Βερβενιώτη Αναστασία
Published: January 2014

ΣΤΗ ΔΙΑΡΚΕΙΑ ΤΗΣ ΚΑΤΟΧΗΣ (1941-44) ΟΙ ΓΥΝΑΙΚΕΣ ΓΙΑ ΠΡΩΤΗ ΦΟΡΑ ΣΕ ΜΑΖΙΚΗ ΚΛΙΜΑΚΑΘΑ ΠΑΡΟΥΝ ΜΕΡΟΣ ΣΤΟ ΠΟΛΙΤΙΚΟ ΠΑΙΓΝΙΔΙ. ΒΑΣΙΚΗ ΑΙΤΙΑ ΕΙΝΑΙ ΟΤΙ Ο ΠΟΛΕΜΟΣ, Η ΚΑΤΟΧΗ ΚΑΙ Η ΑΝΤΙΣΤΑΣΗ ΕΠΙΤΑΧΥΝΟΥΝ ΤΟ ΡΥΘΜΟ ΤΩΝ ΑΛΛΑΓΩΝ, ΣΤΙΣ ΠΟΛΙΤΙΚΕΣ ΚΑΙ ΚΟΙΝΩΝΙΚΕΣ ΔΟΜΕΣ, ΠΟΥ ΕΙΧΑΝ ΗΔΗ ΞΕΚΙΝΗΣΕΙ ΤΟ ΜΕΣΟΠΟΛΕΜΟ. ΕΞΕΤΑΖΕΤΑΙ Η ΔΡΑΣΗ ΤΩΝ ΓΥΝΑΙΚΩΝ ΣΤΙΣ ΕΑΜΙΚΕΣ ΟΡΓΑΝΩΣΕΙΣ ΟΧΙ ΜΟΝΟ ΓΙΑΤΙ ΗΤΑΝ ΟΙ ΠΟΛΥΠΛΗΘΕΣΤΕΡΕΣ ΑΛΛΑ ΚΑΙ ΓΙΑΤΙ ΕΥΑΓΓΕΛΙΖΟΝΤΑΝ ΜΙΑ ΚΟΙΝΩΝΙΑ ΙΣΟΤΙΜΙΑΣ ΑΝΔΡΩΝ-ΓΥΝΑΙΚΩΝ. ΤΑ ΟΡΙΑ ΤΗΣ ΔΡΑΣΗΣ ΤΟΥΣ ΘΑ ΚΑΘΟΡΙΣΤΟΥΝ ΑΠΟ ΤΟΥΣ ΙΔΙΟΥΣ ΕΚΕΙΝΟΥΣ ΠΑΡΑΓΟΝΤΕΣ ΠΟΥ "ΕΠΕΤΡΕΨΑΝ" ΤΗΝ ΕΝΤΑΞΗ ΤΟΥΣ ΚΑΙ ΕΝ ΠΟΛΛΟΙΣ ΘΑ ΞΕΠΕΡΑΣΤΟΥΝ ΛΟΓΩ ΤΩΝ ΕΙΔΙΚΩΝ ΣΥΝΘΗΚΩΝ ΤΟΥ ΠΟΛΕΜΟΥ.
Αντιληπτική προσέγγιση του αστικού χώρου
Authors: Κοσμόπουλος Παναγιώτης
Published: January 2014

Η ερευνητική αυτή εργασία, αποσκοπεί σε μια συνεισφορά στην έρευνα που αφορά την αντίληψη και τη σημασιολογική φόρτιση του αστικού χώρου. Πιο συγκεκριμένα, η έρευνα αποβλέπει στην προσέγγιση των νοητικών εικόνων που έχουν οι κάτοικοι της Θεσσαλονίκης, και ειδικότερα το πώς οι κάτοικοι θεωρούν το κέντρο της πόλης τους, το αν υπάρχει τέτοια έννοια γι' αυτούς, τι σκέφτονται γι' αυτό, πώς το περιγράφουν, καθώς και ποια είναι η σημασιολογική φόρτιση του χώρου για τους χρήστες, πέρα από τις σχετικές απόψεις και αντιλήψεις ειδικών επιστημόνων ή της διοίκησης. Κατά συνέπεια, το πρίσμα της περιβαλλοντικής κοινωνικής ψυχολογίας, με τη σφαιρική και διεπιστημονική της προσέγγιση, κρίνεται σαν δόκιμο πρίσμα για την παρούσα έρευνα, εφόσον επικεντρώνεται στις αλληλεπιδράσεις των ανθρώπων με τον χώρο που τους περιβάλλει. Έτσι, το πρώτο μέρος της εργασίας αναφέρεται σε σχετικές μελέτες, τόσο θεωρητικές όσο κι εφαρμοσμένες, που αφορούν την περιβαλλοντική αντίληψη, τις νοητικές εικόνες και χάρτες, τις σημασίες που σχετίζονται μ' αυτά, καθώς και κάποια στοιχεία για την πόλη και το κέντρο της Θεσσαλονίκης, με σκοπό τον καθορισμό του επιπέδου αναφοράς της εργασίας. Το δεύτερα μέρος, συνίσταται από την επί τόπου έρευνα που έγινε στη Θεσσαλονίκη, και αφορά τις αντιλήψεις των κατοίκων για το κέντρο της πόλης τους. Προτάσσεται μια αναλυτική παρουσίαση των στοιχείων που συγκεντρώθηκαν με συνεντεύξεις, ερωτηματολόγια και σκίτσα-χάρτες, με θεώρηση, τόσο των ποσοτικών όσο και των ποιοτικών δεδομένων, δίνοντας έμφαση στις υποκειμενικές θεωρήσεις και σημασιολογικές φορτίσεις. Μεταξύ των άλλων, διερευνάται και η υποκειμενική εκτίμηση της τρίτης διάστασης -του ύψους- του περιβάλλοντος αστικού χώρου. Ακολουθεί ο σχολιασμός των δεδομένων, κάτω από το πρίσμα της Νοητικής Μορφολογικής Ανάλυσης και της Κοινωνιοσημειωτικής Ανάλυσης, όπως αυτές πρωτοπαρουσιάστηκαν σαν μέθοδοι εφαρμοσμένης ανάλυσης σε προηγούμενες έρευνες του συγγραφέα (1974, 1975, 1986). Τέλος, παρουσιάζονται οι συμπερασματικές σκέψεις στις οποίες μας οδήγησε η έρευνα μας, και γίνεται ένας συσχετισμός με τα συμπεράσματα άλλων ερευνών. Επιπλέον, οι συμπερασματικές σκέψεις της έρευνας αντιμετωπίζονται κάτω από το πρίσμα της θεωρητικής πρότασης του Σ-Τόπου, που αποτελεί τη συμβολή μας στη δυνατότητα ύπαρξης μιας θεωρητικής βάσης για τις έρευνες που αναφέρονται στις υποκειμενικές αντιλήψεις και σημασιολογικές φορτίσεις του χώρου που μας περιβάλλει.
Ζεόλιθοι και σύμπλοκα
Authors: Βλεσσίδης Αθανάσιος
Published: January 2014

Η ΔΙΑΤΡΙΒΗ ΠΕΡΙΛΑΜΒΑΝΕΙ: Α) ΙΟΝΑΝΤΑΛΛΑΓΗ ΖΕΟΛΙΘΩΝ ΝΑΧ,ΝΑΑ ΚΑΙ CAA ΜΕ ΜΕΤΑΛΛΟΙΟΝΤΑ D-ΣΤΟΙΧΕΙΩΝ (CU, CO, NI, CD, ZN), ΚΑΘΩΣ ΚΑΙ ΜΕ ΣΥΠΛΟΚΑ ΑΥΤΩΝ ΜΕ ΑΜΜΩΝΙΑ. Β) ΔΙΑΠΙΣΤΩΣΗ ΤΗΣ ΔΙΑΤΗΡΗΣΗΣ ΤΗΣ ΔΟΜΗΣ ΤΩΝ ΙΟΝΑΝΤΑΛΛΑΓΜΕΝΩΝ ΖΕΟΛΙΘΩΝ ΜΕ ΕΦΑΡΜΟΓΗ ΤΗΣ ΤΕΧΝΙΚΗΣ ΦΑΣΜΑΤΟΣΚΟΠΙΑΣ ΑΚΤΙΝΩΝ-Χ. Γ) ΑΝΑΛΥΣΕΙΣ ΤΩΝ ΔΕΙΓΜΑΤΩΝ. Δ) ΠΑΡΑΚΟΛΟΥΘΗΣΗ ΤΩΝ ΤΑΧΥΤΗΤΩΝ ΙΟΝΑΝΤΑΛΛΑΓΗΣ ΜΕ ΕΦΑΡΜΟΓΗ ΜΙΑΣ ΦΑΣΜΑΤΟΦΩΤΟΜΕΤΡΙΚΗΣ ΜΕΘΟΔΟΥ ΣΕΣΥΣΤΗΜΑ ΡΟΗΣ. Ε) ΕΞΑΓΩΓΗ ΤΩΝ ΣΥΝΤΕΛΕΣΤΩΝ ΔΙΑΛΥΣΗΣ ΑΠΟ ΤΙΣ ΚΑΜΠΥΛΕΣ ΤΑΧΥΤΗΤΑΣ ΙΟΝΑΝΤΑΛΛΑΓΗΣ. ΣΤ) ΔΙΑΠΙΣΤΩΣΗ ΕΙΣΑΓΩΓΗΣ ΤΩΝ ΣΥΜΠΛΟΚΩΝ ΜΕΣΑ ΣΤΟΥΣ ΖΕΟΛΙΘΟΥΣ ΜΕ ΕΦΑΡΜΟΓΗ ΤΗΣ ΤΕΧΝΙΚΗΣ ΦΑΣΜΑΤΟΣΚΟΠΙΑΣ I.R. Ζ) ΕΞΑΚΡΙΒΩΣΗ ΤΗΣ ΘΕΣΗΣ ΚΑΙ ΔΟΜΗΣ ΤΟΥ ΣΥΜΠΛΟΚΟΥ ΧΑΛΚΟΥ-ΑΜΜΩΝΙΑΣ ΕΝΤΟΣ ΤΟΥ ΖΕΟΛΙΘΙΚΟΥ ΣΚΕΛΕΤΟΥ ΝΑΧ. ΣΚΟΠΟΣ ΤΗΣ ΔΙΑΤΡΙΒΗΣ ΗΤΑΝ Η ΔΙΕΥΚΡΙΝΙΣΗ ΤΟΥ ΜΗΧΑΝΙΣΜΟΥ ΙΟΝΑΝΤΑΛΛΑΓΗΣ ΤΩΝ ΣΥΜΠΛΟΚΩΝ ΜΕΤΑΛΛΟΙΟΝΤΩΝ, ΜΕΣΑ ΣΤΟΥΣ ΖΕΟΛΙΘΟΥΣ. ΤΑ ΑΠΟΤΕΛΕΣΜΑΤΑ ΕΔΕΙΞΑΝ ΟΤΙ ΚΑΤΑ ΤΗΝ ΙΟΝΑΝΤΑΛΛΑΓΗ ΣΤΟΥΣ ΖΕΟΛΙΘΟΥΣ ΝΑΧ, ΤΟ ΙΟΝ ΜΕΤΑΚΙΝΕΙΤΑΙ ΣΑΝ ΣΥΜΠΛΟΚΟ, ΕΝΩ ΣΤΟΥΣ ΖΕΟΛΙΘΟΥΣ ΝΑΑ ΚΑΙ CAAΕΧΟΥΜΕ ΕΝΕΡΓΟΠΟΙΗΜΕΝΗ ΔΙΑΧΥΣΗ. ΕΠΙΠΛΕΟΝ ΣΤΟΝ ΖΕΟΛΙΘΟ CAA ΕΜΦΑΝΙΖΕΤΑΙ ΤΟ: "SQUEEZING EFFECT". Η ΘΕΣΗ ΕΓΚΑΤΑΣΤΑΣΗΣ ΤΟΥ ΣΥΜΠΛΟΚΟΥ ΜΕΣΑ ΣΤΟΝ ΖΕΟΛΙΘΟ ΕΞΑΡΤΑΤΑΙ ΑΠΟ ΤΟ ΜΕΓΕΘΟΣ ΤΟΥ (ΜΕΓΕΘΟΣ ΚΑΙ ΑΡΙΘΜΟΣ ΥΠΟΚΑΤΑΣΤΑΤΩΝ), ΚΑΘΩΣ ΚΑΙ ΑΠΟ ΤΙΣ ΑΛΛΗΛΕΠΙΔΡΑΣΕΙΣ ΜΕ ΤΑ ΤΟΙΧΩΜΑΤΑ ΤΟΥ ΖΕΟΛΙΘΙΚΟΥ ΣΚΕΛΕΤΟΥ. Η ΘΕΣΗ ΕΓΚΑΤΑΣΤΑΣΗΣ ΤΟΥ ΣΥΜΠΛΟΚΟΥ ΜΕΤΑΛΛΟΙΟΝΤΟΣ ΧΑΛΚΟΥ-ΑΜΜΩΝΙΑΣ ΕΝΤΟΣ ΤΟΥ ΖΕΟΛΙΘΙΚΟΥ ΣΚΕΛΕΤΟΥ ΝΑΧ ΠΡΟΣΔΙΟΡΙΣΤΗΚΕ ΑΚΟΛΟΥΘΩΝΤΑΣ ΤΗΝ ΔΙΑΔΙΚΑΣΙΑ "ΠΡΟΣΕΓΓΙΣΗΣ ΒΑΡΕΩΣ ΑΤΟΜΟΥ". ΤΑ ΣΥΜΠΛΟΚΑ ΜΕΤΑΛΛΟΙΟΝΤΑ ΕΝΤΟΠΙΖΟΝΤΑΙ ΣΤΗΝ ΘΕΣΗ Ι'(U) ΠΟΥ ΒΡΙΣΚΕΤΑΙ ΚΟΝΤΑ ΣΤΟ ΚΕΝΤΡΟ ΤΟΥ Β -ΚΛΩΒΟΥ ΤΟΥ ΖΕΟΛΙΘΟΥ.
ΣΥΜΒΟΛΗ ΣΤΗ ΜΕΛΕΤΗ ΤΗΣ ΣΥΜΠΕΡΙΦΟΡΑΣ ΤΟΥ ΚΟΝΔΥΛΟΥ ΤΗΣ ΚΑΤΩ ΓΝΑΘΟΥ ΤΟΥ ΕΠΙΜΥΟΣ ΜΕΤΑ ΑΠΟ ΕΝΔΟΠΕΡΙΤΟΝΑΙΚΗ 'Η ΥΠΟΔΟΡΙΑ ΜΕΤΑΜΟΣΧΕΥΣΗ
Authors: Ψιμοπούλου Μαρία
Published: January 2014

ΣΤΗΝ ΠΑΡΟΥΣΑ ΕΡΕΥΝΑ ΜΕΛΕΤΗΘΗΚΕ ΙΣΤΟΛΟΓΙΚΑ Η ΕΞΕΛΙΞΗ ΤΟΥ ΚΟΝΔΥΛΟΥ ΣΕ ΠΕΡΙΒΑΛΛΟΝ ΧΩΡΙΣ ΛΕΙΤΟΥΡΓΙΚΑ ΕΡΕΘΙΣΜΑΤΑ. ΧΡΗΣΙΜΟΠΟΙΗΘΗΚΑΝ 60 ΕΠΙΜΥΕΣ ΤΗΣ ΦΥΛΗΣ WISTAR ΗΛΙΚΙΑΣ 22 ΗΜΕΡΩΝ ΠΟΥ ΧΩΡΙΣΤΗΚΑΝ ΣΕ 6 ΟΜΑΔΕΣ ΤΩΝ 10 ΜΕΛΩΝ Η ΚΑΘΕ ΜΙΑ. ΣΕ ΟΛΟΥΣ ΤΟΥ ΕΠΙΜΥΣ ΕΓΙΝΕ ΧΕΙΡΟΥΡΓΙΚΗ ΑΦΑΙΡΕΣΗ ΤΟΥ ΔΕΞΙΟΥ ΚΟΝΔΥΛΟΥ. ΣΤΟΥΣ ΕΠΙΜΥΣ ΤΩΝ ΟΜΑΔΩΝ Α,Γ,Ε Ο ΚΟΝΔΥΛΟΣ ΠΟΥ ΑΦΑΙΡΕΘΗΚΕ ΤΟΠΟΘΕΤΗΘΗΚΕ ΣΑΝ ΕΛΕΥΘΕΡΟ ΑΥΤΟΜΟΣΧΕΥΜΑ ΥΠΟΔΟΡΙΑΣΤΗΝ ΚΟΙΛΙΑΚΗ ΧΩΡΑ, ΕΝΩ ΣΤΑ ΠΕΙΡΑΜΑΤΟΖΩΑ ΤΩΝ ΟΜΑΔΩΝ Β,Δ,ΣΤ ΤΟΠΟΘΕΤΗΘΗΚΕ ΣΑΝ ΕΛΕΥΘΕΡΟ ΑΥΤΟΜΟΣΧΕΥΜΑ ΣΤΗΝ ΠΕΡΙΤΟΝΑΙΚΗ ΚΟΙΛΟΤΗΤΑ. ΟΙ ΕΠΙΜΥΕΣ ΤΩΝ ΟΜΑΔΩΝ Α ΚΑΙ Β ΘΥΣΙΑΣΤΗΚΑΝ ΣΤΙΣ 30 ΗΜΕΡΕΣ ΖΩΗΣ ΔΗΛΑΔΗ ΤΗΝ 8Η ΗΜΕΡΑ ΜΕΤΑ ΤΗΝ ΜΕΤΑΜΟΣΧΕΥΣΗ, ΟΙ ΕΠΙΜΥΕΣ ΤΩΝ ΟΜΑΔΩΝ Γ ΚΑΙ Δ ΣΤΙΣ 60 ΗΜΕΡΕΣ ΖΩΗΣ ΔΗΛΑΔΗ ΤΗΝ 38Η ΗΜΕΡΑ ΜΕΤΑ ΤΗΝ ΜΕΤΑΜΟΣΧΕΥΣΗ ΚΑΙ ΟΙ ΕΠΙΜΥΕΣ ΤΩΝ ΟΜΑΔΩΝ Ε ΚΑΙ ΣΤ ΣΤΙΣ 90 ΗΜΕΡΕΣ ΖΩΗΣ ΔΗΛΑΔΗ ΤΗΝ 68Η ΗΜΕΡΑ ΜΕΤΑ ΤΗ ΜΕΤΑΜΟΣΧΕΥΣΗ. ΣΑΝ ΜΑΡΤΥΡΕΣ ΧΡΗΣΙΜΟΠΟΙΗΘΗΚΑΝ ΟΙ ΑΝΤΙΣΤΟΙΧΟΙ ΣΕ ΚΑΘΕ ΠΕΡΙΠΤΩΣΗ ΚΟΝΔΥΛΟΙ ΤΟΥ ΑΛΛΟΥ ΗΜΙΜΟΡΙΟΥ ΤΗΣ ΚΑΤΩ ΓΝΑΘΟΥ ΠΟΥ ΑΦΑΙΡΟΥΝΤΑΝ ΤΗΝ ΗΜΕΡΑ ΤΗΣ ΘΥΣΙΑΣ ΚΑΘΕ ΠΕΙΡΑΜΑΤΟΖΩΟΥ. ΤΑ ΑΠΟΤΕΛΕΣΜΑΤΑ ΤΗΣ ΕΡΓΑΣΙΑΣ ΑΥΤΗΣ ΧΩΡΙΣ ΝΑ ΤΕΚΜΗΡΙΩΝΟΥΝ ΣΥΝΗΓΟΡΟΥΝ ΥΠΕΡ ΤΗΣ ΑΠΟΨΗΣ ΟΤΙ Ο ΚΟΝΔΥΛΟΣ ΔΕΝ ΕΧΕΙ ΔΥΝΑΤΟΤΗΤΑ ΑΝΕΞΑΡΤΗΤΗΣ, ΑΥΤΟΕΛΕΓΧΟΜΕΝΗΣ ΚΑΙ ΑΥΤΟΔΥΝΑΜΗΣ ΑΝΑΠΤΥΞΗΣ ΚΑΙ ΕΠΟΜΕΝΩΣ ΔΕΝ ΑΠΟΤΕΛΕΙ ΠΡΩΤΟΓΕΝΕΣ ΚΕΝΤΡΟ ΑΝΑΠΤΥΞΗΣ ΤΗΣ ΚΑΤΩ ΓΝΑΘΟΥ.
ΑΝΑΠΤΥΞΗ ΜΕΘΟΔΩΝ ΓΙΑ ΤΗ ΡΥΘΜΙΣΗ ΤΟΥ ΣΗΜΕΙΟΥ ΜΗΔΕΝΙΚΟΥ ΦΟΡΤΙΟΥ, ΤΩΝ ΣΤΑΘΕΡΩΝ ΕΠΙΦΑΝΕΙΑΚΗΣ ΔΙΑΣΤΑΣΕΩΣ ΚΑΙ ΤΗΣ ΣΥΓΚΕΝΤΡΩΣΕΩΣ ΤΩΝ ΦΟΡΤΙΣΜΕΝΩΝ ΕΠΙΦΑΝΕΙΑΚΩΝ ΟΜΑΔΩΝ ΚΑΤΑΛΥΤΙΚΩΝ ΦΟΡΕΩΝ (ΕΦΑΡΜΟΓΗ ΣΤΑ Γ-AL2O3, SIO2 KAI TIO2
Authors: Ακρατοπούλου Αικατερίνη
Published: January 2014

ΑΝΤΙΚΕΙΜΕΝΟ ΑΥΤΗΣ ΤΗΣ ΕΡΓΑΣΙΑΣ ΕΙΝΑΙ Η ΑΝΑΠΤΥΞΗ ΕΝΑΛΛΑΚΤΙΚΩΝ ΜΕΘΟΔΩΝ ΓΙΑ ΤΗ ΡΥΘΜΙΣΗ ΤΟΥ ΣΗΜΕΙΟΥ ΜΗΔΕΝΙΚΟΥ ΦΟΡΤΙΟΥ, ΤΩΝ ΣΤΑΘΕΡΩΝ ΕΠΙΦΑΝΕΙΑΚΗΣ ΔΙΑΣΤΑΣΕΩΣ ΚΑΘΩΣ ΚΑΙ ΤΗΣ ΣΥΓΚΕΝΤΡΩΣΕΩΣ ΤΩΝ ΦΟΡΤΙΣΜΕΝΩΝ ΕΠΙΦΑΝΕΙΑΚΩΝ ΟΜΑΔΩΝ ΚΑΤΑΛΥΤΙΚΩΝ ΦΟΡΕΩΝ. ΑΠΩΤΕΡΟΣ ΣΤΟΧΟΣ ΕΙΝΑΙ Η ΡΥΘΜΙΣΗ ΚΑΙ ΣΥΝΕΠΩΣ Η ΜΕΓΙΣΤΟΠΟΙΗΣΗ ΤΗΣ ΣΥΓΚΕΝΤΡΩΣΕΩΣ ΤΩΝ ΕΠΙΦΑΝΕΙΑΚΩΝ ΠΡΟΣΡΟΦΗΤΙΚΩΝ ΘΕΣΕΩΝ ΚΑΤΑΛΥΤΙΚΩΝ ΒΙΟΜΗΧΑΝΙΚΩΝ ΦΟΡΕΩΝ ΓΙΑ ΤΗ ΣΥΝΘΕΣΗ, ΜΕΣΩ ΠΡΟΣΡΟΦΗΣΕΩΣ, ΣΤΗΡΙΖΟΜΕΝΩΝ ΚΑΤΑΛΥΤΩΝ. ΟΙ ΦΟΡΕΙΣ ΠΟΥ ΜΕΛΕΤΗΘΗΚΑΝ ΗΣΑΝ ΟΙ ΑΚΟΛΟΥΘΟΙ: Γ-AL2O3, SIO2 ΚΑΙ TIO2. Η ΜΕΤΑΒΟΛΗ ΤΗΣ ΘΕΡΜΟΚΡΑΣΙΑΣ ΤΟΥ ΑΙΩΡΗΜΑΤΟΣ ΕΜΠΟΤΙΣΜΟΥ, ΠΟΥ ΑΝΑΠΤΥΧΘΗΚΕ ΣΤΗΝ ΕΡΓΑΣΙΑ ΑΥΤΗ, ΑΠΟΔΕΙΧΘΗΚΕ ΠΟΛΥ ΑΠΟΤΕΛΕΣΜΑΤΙΚΗ ΜΕΘΟΔΟΣ ΓΙΑ ΤΗ ΡΥΘΜΙΣΗ ΤΟΥ ΣΗΜΕΙΟΥ ΜΗΔΕΝΙΚΟΥ ΦΟΡΤΙΟΥ ΤΩΝ ΣΤΑΘΕΡΩΝ ΕΠΙΦΑΝΕΙΑΚΗΣ ΔΙΑΣΤΑΣΕΩΣ ΚΑΙ ΤΗΣ ΣΥΓΚΕΝΤΡΩΣΕΩΣ ΤΩΝ ΦΟΡΤΙΣΜΕΝΩΝ ΕΠΙΦΑΝΕΙΑΚΩΝ ΟΜΑΔΩΝ ΤΩΝ Γ- AL2O3, SIO2 ΚΑΙ TIO2. Η ΜΕΘΟΔΟΣ ΤΗΣ ΤΡΟΠΟΠΟΙΗΣΕΩΣ ΜΕ ΙΟΝΤΑ ΑΛΚΑΛΙΩΝ ΚΑΙ ΑΛΟΓΟΝΩΝΠΟΥ ΕΙΧΕ ΑΝΑΠΤΥΧΘΕΙ ΣΤΗΝ ΠΕΡΙΠΤΩΣΗ ΤΟΥ Γ- AL2O3 ΕΠΕΚΤΑΘΗΚΕ ΕΠΙΤΥΧΩΣ ΚΑΙ ΣΤΑ SIO2 ΚΑΙ ΤΙΟ2. ΓΙΑ ΤΟΝ ΠΡΟΣΔΙΟΡΙΣΜΟ ΤΩΝ ΕΠΙΦΑΝΕΙΑΚΩΝ ΠΑΡΑΜΕΤΡΩΝ ΕΦΑΡΜΟΣΑΜΕ ΤΗΝ ΤΕΧΝΙΚΗ ΤΩΝ ΠΟΤΕΝΣΙΟΜΕΤΡΙΚΩΝ ΤΙΤΛΟΔΟΤΗΣΕΩΝ.
Φωτοπαραγωγή του βαρυονίου ΛC σε υψηλές ενέργειες στον επιταχυντή SPS του CERN
Authors: Rahmani Hosein
Published: January 2014

Κατά τη διάρκεια των τριών τελευταίων περιόδων του run του πειράματος ΝΑ14/2 της φωτοπαραγωγής σωματιδίων με κβαντικό αριθμό charm, έχουν συλλεχθεί περίπου 4.5 εκατομμύρια γεγονότα. Τα γεγονότα αυτά όταν αναλυθούν με την προσθήκη της πληροφορίας που δίνεται από το δεύτερο Cerenkov, έχουν ένα διευρυμένο εύρος αναγνώρισης σωματιδίων στην περιοχή χαμηλών όρμων. Ερευνούνται οι ιδιότητες και τα χαρακτηριστικά παραγωγής των Λc βαρυονίων, που βρέθηκαν από τα τελικά επιλεγμένα γεγονότα. Μια σύντομη θεωρητική εισαγωγή περιγράφει τη φυσική charm και τα πρότυπα φωτοπαραγωγής. Περιγράφονται η παραγωγή της τελικής δέσμης φωτονίων υψηλής ενέργειας <Εγ> ≈100 GeV και η διάταξη και κατασκευή των συσκευών και ανιχνευτών και κρίνονται οι τεχνικές ιδιότητες και δυσκολίες που αντιμετωπίσθηκαν. Η ανάλυση των δεδομένων επικεντρώθηκε στο δεύτερο απαριθμητή Cerenkov, που σχεδιάστηκε και κατασκευάστηκε στο Eθνικό Μετσόβιο Πολυτεχνείο, έτσι δόθηκε ιδιαίτερη έμφαση στην περιγραφή του απαριθμητή αυτού. Δίνεται μια σύντομη περιγραφή των τηλεσκοπίων πυριτίου, όσον αφορά τον εντοπισμό χαρακτηριστικής τοπολογίας charm (charm pattern recognition) και την ανακατασκευή των κορυφών. Σύντομη περιγραφή δίνεται για την επιλογή των δεδομένων, την ανακατασκευή των τροχιών και κορυφών, την αναγνώριση των σωματιδίων, τόσο των charm όσο και των υπολοίπων σωματιδιων. Η μέτρηση της ενεργού μάζας, του χρόνου ζωής και της ασυμμετρίας του Λc δίνονται ως εξής: Mass of Λc ≈ (2.286 ± 0.002) GeV, Lifetime, τΛc ≈ (0.174 +0.078 -0.052) ps Λc/Λc ≈ 0.7 ± 0.5. Τα αποτελέσματα της ανάλυσης για το Λc της διατριβής αυτής βρίσκονται σε συμφωνία με αποτελέσματα από άλλα πειράματα φωτοπαραγωγής.
Η δράση των L-a-GP, β-GP ΚΑΙ 3-PGA στη συσσώρευση των αιμοπεταλίων που προκαλούν το ADP, οι κατεχολαμίνες και το κολλαγόνο
Authors: Κοτρώτσου Μαρία
Published: January 2014

Το 2,3-διφωσφογλυκερινικό οξύ (2,3-DPG) σημαντικός οργανοφωσφορικός εστέρας των ερυθρών αιμοσφαιρίων, μεταβάλλει, in vitro, τη λειτουργικότητα των αιμοπεταλίων. Επιφέρει αναστολή της συσσώρευσης των αιμοπεταλίων που προκαλούν το ADP, η επινεφρίνη (EPI), η νορεπινεφρϊνη (NOR) και το κολλαγόνο (COL). Προτάθηκε ότι η δράση αυτή πιθανόν οφείλεται σε αύξηση των ενδοκυττάριων επιπέδων c-AMP ή στην αναστολή της σύνθεσης των προσταγλανδινών. Το 2-φωσφογλυκερινικό οξύ (2-PG) και το 3-φωσφογλυκερινικό οξύ (3-PG) επηρεάζουν, επίσης, τη λειτουργικότητα των αιμοπεταλίων, in vitro και μάλιστα κατά τρόπο ανάλογο της χημικής δομής τους. Μελετήσαμε τη δράση των ουσιών L-α-γλυκερίνη Ρ (L-a-GP), β-γλυκερίνη Ρ (β-GP) και γλυκεριναλδεύδη -3-Ρ (3-PGA), ουσιών χημικώς αναλόγων του 2,3-DPG, του 2-PG και του 3-PG και ενδιαμέσων προϊόντων του μεταβολισμού των ερυθρών αιμοσφαιρίων στη συσσώρευση των αιμοπεταλίων και τη παραγωγή θρομβοξάνης Β₂. Η φωτομετρική μέθοδος μελέτης της συσσώρευσης των αιμοπεταλίων δείχνει ότι η L-a-GP και η 3-PGA αναστέλλουν τη συσσώρευση των αιμοπεταλίων που προκαλούν το ADP, η EPI, η NOR και το COL. Αντίθετα, η β-GP δεν έχει καμιά επίδραση στη συσσώρευση που προκαλούν οι προαναφερθείσες ουσίες. Ο ραδιοανοσολογικός προσδιορισμός της θρομβοξάνης Β₂ ΤΧΒ₂-σταθερού μεταβολίτη της θρομβοξάνης Α₂- αποδεικνύει ότι οι ουσίες L-a-GP και 3-PGA επεμβαίνουν στην έκκριση των αιμοπεταλίων και αναστέλλουν το σχηματισμό ΤΧΒ₂. Τα αποτελέσματα δείχνουν ότι η L-a-GP και η 3-PGA, φωσφορυλιωμένα μόρια με τρία άτομα άνθρακα και τη φωσφορική ομάδα στην α' και γ' θέση αντίστοιχα, επιδρούν στη λειτουργία των αιμοπεταλίων και αναστέλλουν τη συσσώρευση των αιμοπεταλίων και την παραγωγή ΤΧΒ₂. Η β-GP, ουσία ανάλογη με τις προηγούμενες, αλλά με τη φωσφορική ομάδα στη β' θέση, παρουσιάζεται αδρανής. Δεν επηρεάζει τη συσσώρευση των αιμοπεταλίων και το σχηματισμό ΤΧΒ₂ που προκαλούν το ADP, οι κατεχολαμίνες και το κολλαγόνο. Συμπεραίνεται, λοιπόν, ότι η L-a-GP, η 3-PGA και τα ανάλογά τους, εξασκούν δράση στη συσσώρευση των αιμοπεταλίων που προκαλούν το ADP, η EPI, η NOR και το COL, μόνον όταν η φωσφορική ομάδα είναι στην α' ή στη γ' θέση του μορίου τους. Θεωρητικό επακόλουθο αυτών όλων είναι, ότι η απελευθέρωση των ουσιών αυτών στο αίμα, in vivo, μπορεί να επηρεάζει την παραγωγή προσταγλανδινών στα αιμοπετάλια και να δρα ρυθμιστικά στη διατήρηση της ομοιόστασης της κυκλοφορίας του αίματος.
ΜΕΤΑΒΟΛΕΣ ΤΩΝ ΕΠΙΠΕΔΩΝ ΤΟΥ ΜΑΓΝΗΣΙΟΥ ΤΟΥ ΠΛΑΣΜΑΤΟΣ ΚΑΙ ΤΩΝ ΕΡΥΘΡΩΝ ΑΙΜΟΣΦΑΙΡΙΩΝ ΣΕ ΑΣΘΕΝΕΙΣ ΜΕ ΧΡΟΝΙΑ ΠΝΕΥΜΟΝΙΚΗ ΚΑΡΔΙΑ
Authors: Τιτόπουλος Ηρακλής
Published: January 2014

Ο ΠΡΟΣΔΙΟΡΙΣΜΟΣ ΤΩΝ ΕΠΙΠΕΔΩΝ ΤΟΥ ΜΑΓΝΗΣΙΟΥ ΤΟΥ ΠΛΑΣΜΑΤΟΣ ΚΥΡΙΩΣ, ΟΜΩΣ, ΤΩΝ ΕΡΥΘΡΟΚΥΤΤΑΡΩΝ ΣΕ ΑΣΘΕΝΕΙΣ ΜΕ ΧΡΟΝΙΑ ΠΝΕΥΜΟΝΙΚΗ ΚΑΡΔΙΑ ΑΠΟΤΕΛΕΙ ΜΙΑ ΠΟΛΥ ΧΡΗΣΙΜΗΔΙΑΓΝΩΣΤΙΚΗ ΠΡΟΣΕΓΓΙΣΗ ΤΩΝ ΕΠΙΠΤΩΣΕΩΝ ΤΗΣ ΥΠΟΜΑΓΝΗΣΙΑΙΜΙΑΣ. Η ΥΠΟΜΑΓΝΗΣΙΑΙΜΙΑ ΑΠΟΔΕΙΧΘΗΚΕ, ΟΤΙ ΕΧΕΙ ΣΗΜΑΝΤΙΚΕΣ ΒΡΟΓΧΟΣΥΣΠΑΣΤΙΚΕΣ ΙΔΙΟΤΗΤΕΣ, ΣΥΝΟΔΕΥΕΙ ΤΙΣ ΑΡΡΥΘΜΙΕΣ ΣΤΟ ΗΚΓΦΗΜΑ ΤΩΝ ΑΣΘΕΝΩΝ ΑΥΤΩΝ ΚΑΙ ΤΙΣ ΜΕΤΑΒΟΛΕΣ ΤΗΣ ΔΕΞΙΑΣ ΚΟΙΛΙΑΣ. ΠΙΣΤΕΥΟΥΜΕ, ΟΤΙ Η ΥΠΟΜΑΓΝΗΣΙΑΙΜΙΑ ΚΑΙ ΟΙ ΣΥΝΟΔΕΣ ΕΠΙΠΤΩΣΕΙΣ ΤΗΣ ΧΡΗΖΟΥΝ ΠΕΡΑΙΤΕΡΩ ΔΙΕΡΕΥΝΗΣΕΙΣ ΚΑΙ ΠΙΘΑΝΟΤΑΤΑ ΘΑ ΟΔΗΓΗΣΟΥΝ ΣΕ ΝΕΟΥΣ ΘΕΡΑΠΕΥΤΙΚΟΥΣ ΠΡΟΣΑΝΑΤΟΛΙΣΜΟΥΣ ΚΑΙ ΕΦΑΡΜΟΓΕΣ.
Η ΕΠΙΔΡΑΣΗ ΤΗΣ ΙΔΙΟΠΑΘΟΥΣ ΥΠΕΡΠΡΟΛΑΚΤΙΝΑΙΜΙΑΣ ΣΤΟΝ ΑΞΟΝΑ ΡΕΝΙΝΗΣ- ΑΓΓΕΙΟΤΕΝΣΙΝΗΣ-ΑΛΔΟΣΤΕΡΟΝΗΣ
Authors: Μεδίσκου Παρασκευή
Published: January 2014

Η ΠΑΡΟΥΣΑ ΜΕΛΕΤΗ ΕΓΙΝΕ ΓΙΑ ΤΗΝ ΑΝΑΖΗΤΗΣΗ ΕΝΔΕΧΟΜΕΝΗΣ ΣΧΕΣΗΣ ΤΗΣ ΙΔΙΟΠΑΘΟΥΣ ΥΠΕΡΠΡΟΛΑΚΤΙΝΑΙΜΙΑΣ ΜΕ ΜΕΤΑΒΟΛΗ ΤΟΥ ΝΤΟΠΑΜΙΝΕΡΓΙΚΟΥ ΤΟΝΟΥ. ΓΝΩΣΤΟΥ ΟΝΤΟΣ ΟΤΙ ΤΟ ΣΥΣΤΗΜΑ ΡΕΝΙΝΗΣ-ΑΓΓΕΙΟΤΕΝΣΙΝΗΣ-ΑΛΔΟΣΤΕΡΟΝΗΣ ΣΕ ΦΥΣΙΟΛΟΓΙΚΑ ΑΤΟΜΑ ΒΡΙΣΚΕΤΑΙ ΚΑΤΩ ΑΠΟ ΤΗΝ ΤΟΝΙΚΗ ΕΠΙΔΡΑΣΗ ΤΗΣ ΝΤΟΠΑΜΙΝΗΣ, ΜΕΛΕΤΗΣΑΜΕ ΤΗΝ ΥΠΑΡΞΗ ΤΑΥΤΟΧΡΟΝΗΣ ΜΕΤΑΒΟΛΗΣ ΤΗΣ ΑΠΑΝΤΗΣΗΣ ΤΟΣΟ ΤΗΣ ΠΡΟΛΑΚΤΙΝΗΣ, ΟΣΟ ΚΑΙ ΤΟΥ ΣΥΣΤΗΜΑΤΟΣ ΡΕΝΙΝΗΣ- ΑΓΓΕΙΟΤΕΝΣΙΝΗΣ-ΑΛΔΟΣΤΕΡΟΝΗΣ, ΣΕ ΣΤΑΤΙΚΗ ΜΕΤΡΗΣΗ ΚΑΙ ΔΥΝΑΜΙΚΗ ΔΟΚΙΜΑΣΙΑ. ΦΑΙΝΕΤΑΙ ΠΩΣ ΣΕ ΚΑΤΑΣΤΑΣΕΙΣ ΙΔΙΟΠΑΘΟΥΣ ΥΠΕΡΠΡΟΛΑΚΤΙΝΑΙΜΙΑΣ ΕΜΦΑΝΙΖΕΤΑΙ ΔΙΑΤΑΡΑΧΗ ΤΟΥΑΞΟΝΑ ΡΕΝΙΝΗΣ-ΑΓΓΕΙΟΤΕΝΣΙΝΗΣ-ΑΛΔΟΣΤΕΡΟΝΗΣ, ΠΟΥ ΣΧΕΤΙΖΕΤΑΙ ΜΕ ΤΗΝ ΜΕΤΑΒΟΛΗ ΤΟΥΝΤΟΠΑΜΙΝΕΡΓΙΚΟΥ ΤΟΝΟΥ ΚΑΙ ΤΕΙΝΕΙ ΝΑ ΥΠΟΧΩΡΗΣΕΙ ΜΕ ΤΗΝ ΕΦΑΡΜΟΓΗ ΑΓΩΓΗΣ ΜΕ ΝΤΟΠΑΜΙΝΕΡΓΙΚΟΥΣ ΑΓΩΝΙΣΤΕΣ (ΒΡΩΜΟΚΡΥΠΤΙΝΗ). Η ΠΑΡΑΠΑΝΩ ΜΕΛΕΤΗ ΠΡΟΣΘΕΤΕΙ ΜΙΑ ΑΚΟΜΗΕΝΔΕΙΞΗ ΣΤΗΝ ΠΑΘΟΓΕΝΕΙΑ ΤΗΣ ΙΔΙΟΠΑΘΟΥΣ ΥΠΕΡΠΡΟΛΑΚΤΙΝΑΙΜΙΑΣ, ΣΤΗΝ ΟΠΟΙΑ Η ΕΛΑΤΤΩΣΗ ΤΟΥ ΣΥΝΟΛΙΚΟΥ ΝΤΟΠΑΜΙΝΕΡΓΙΚΟΥ ΤΟΝΟΥ, ΦΑΙΝΕΤΑΙ ΝΑ ΚΑΤΕΧΕΙ ΠΡΟΕΧΟΥΣΑ ΘΕΣΗ.
Οι δραστηριότητες των Ποδαλειρίου και Μαχάονος από κοινωνιολογική άποψη
Authors: Λιαργκόβα-Κωνστάν Αναστασία
Published: January 2014

Η διατριβή χωρίζεται σε δύο μέρη (α' και β'). Το α' μέρος εκτείνεται σε δύο κεφάλαια. Το 1ο κεφάλαιο αναφέρεται στην ιατρική της ομηρικής εποχής. Αναφέρεται επίσης, στον θρύλο του ιατρού-θεού της αρχαιότητος Ασκληπιού και των γυιών του ιατρών Ποδαλειρίου και Μαχάονος, καθώς και στον Όμηρο, καθόσον τις σχετικές πληροφορίες αρνούμεθα, κυρίως, από τα έργα τούτου του ποιητή, την Ιλιάδα και την Οδύσσεια. Στο 2ο κεφάλαιο παρατίθενται στοιχεία, που φανερώνουν τη δομή και τον πολιτισμό της κοινωνίας των Ελλήνων, όπως αυτή περιγράφεται στα ομηρικά έπη. Με άλλα λόγια η κοινωνιολογία της εποχής του ομηρικού έπους. Το β' μέρος της διατριβής αποτελεί την εργασία μου. Από την έρευνα προέκυψαν στοιχεία, τα οποία παρατίθενται σε εννέα κεφάλαια. Η μελέτη πραγματεύεται τις αναφερόμενες στα ομηρικά έργα δραστηριότητες των ιατρών Ποδαλειρίου και Μαχάονος, τις οποίες μελετά επισταμένως από κοινωνιολογική άποψη. Η επιστημονική έρευνα και αναδίφηση στα γραπτά μνημεία έχει ως στόχο και αποτέλεσμα να μνημονεύει τους μεγάλους σκαπανείς της ιατρικής επιστήμης, τον βίο, τον χαρακτήρα, το ήθος, το έργο, τη δράση τους, τις συνθήκες και τους χρόνους, που έζησαν. Από την έρευνα προκύπτουν: η κοινωνική θέση των Ποδαλειρίου και Μαχάονος συνέπεια αξιωμάτων και καταγωγής, η κοινωνική αναγνώριση από τον ηρωισμό και η φιλοπατρία των ανωτέρω, καθώς και η κοινωνική αναγνώριση, συνέπεια της σωματικής ρώμης και της ψυχικής τους ευγένειας. Η κοινωνική θέση του Μαχάονος χάριν των θεραπευτικών του ικανοτήτων . Η κοινωνική εκτίμηση από την αγάπη του προς τους ασθενείς. Η κοινωνική αναγνώριση των θεραπευτικών ικανοτήτων του Ποδαλείριου. Η κοινωνική θέση του ιατρού Μαχάονος η οποία δίδει αίγλη και έξαρση στην κοινωνική θέση απάντων των ιατρών καθώς και η θεοποίηση των Μαχάονος και Ποδαλειρίου ως αποτέλεσμα της κοινωνικής τους καταξίωσης.